Kaozeadenn Implijer:Ch. Rogel - Wikipedia\nKaozeadenn Implijer:Ch. Rogel\n1 Merour nevez\n3 afer anvioù brezhonek planedennoù zo\n5 Kudenn gant un implijer hag a zo merour en degouezh\n6 Implijerien faos\n7 Kemennadenn kaset d'un implijet evel merour\n7.1 Treuzskrivadur anvioù divoutin gresianek\n8 Pilori? Eoul war an tan?\n9 Kemennadenn - anvioù gresianek\n10 Kempenn kinnigoù (votadeg)\n11 Kendiviz reolata war ar rummadiñ\n12 Goulenn "micherel"\n13 An anv stêr Gwilen\n14 Intéressé par la langue bretonne?\n16 Vot digor war adenvel an ti-chopin\n18 Vot digor evit kaout ur bureviad\n19 Ë (lizherenn), Ï (lizherenn)\n20 Liammoù etrewiki ha rummadoù e traoñv ar bajenn\n21 Vot evit ur merour nevez\n22 Roll an oberennoù...\n23 Hoc'h ali mar plij\n24 Galv d'ar verourion\n25 Klemm diverket\n26 Mallus: afer merañ. Hoc'h ali mar plij\n27 Afer merañ: da ali mar plij\n28 Kendivizoù reolata nevez\n31 Kemennoù: vot ha wikiarroud\n33 Arbennigourion/ezed, Skiantourien/ezed a-vicher h.a.\n36 Pedadenn a-berzh ar bureviad evit ar verourion\n39 Brezel Benoni\n44 Respont d'un dagadenn\n46 Kaozeal: Lucius Flavius Philostratus\n49 Ar c'heriaoueg\n53 e oe\n54 Ha bremañ ?\n55 Galvadenn: Dilennadeg merourion/ezed nevez (pazenn gentañ)\n56 Ha bremañ ? (adarre)\n57 E ser an dilennadeg\n58 E ser doareoù Bianchi-Bihan\n58.1 E ser va stankadennoù\n58.2 E ser an dilennadeg\n59 MALLUS HAG A-BOUEZ: AFER MERAÑ\n61 Goulenn adenvel\n63 Ibiz Aostralia\n64 Herlegon Sina\n65 Uraeginthus angolensis ha Bubo bengalensis\n66 Kerc'heiz Himalaya\n67 IMPORTANT : Rapport d'activité des administrateurs\n68 Erwan Berthou\n69 We sent you an e-mail\n71 Dilennadegoù 2022\n72 Goulenn ali\nMerour nevez[kemmañ ar vammenn]\nAr blijadur em eus kemenn dit ez out bet dilennet hiziv evel pempvet merour ar wikipedia brezhoneg. Gwellañ gourc'hemennoù! Benoni 14 Kzu 2006 da 23:44 (UTC)[respont]\nSalut. Evit goulenn an oustilhoù merour eo ret mont amañ: . A galon, Benoni 26 Kzu 2006 da 00:21 (UTC)[respont]\nGallout a ri ober pezh a gari d'ar pennadoù boulc'het, kendalc'het, paouezet ganin: n'in ket d'o lenn ken. Leun ma botoù gant doareoù chefed vihan ha ne reont nemet klask lakaat skoilh ouzh al labour. Bianchi-Bihan 25 Kzu 2006 da 17:53 (UTC)[respont]\nsysop[kemmañ ar vammenn]\nAccording to the vote on  and your request on meta, you have been granted a sysopflag here. Congratulations and success. m:user:effeietsanders 26 Kzu 2006 da 18:46 (UTC)[respont]\nKaset eo bt ar gerig-mañ d'an holl dud bet roet o soñj betek-hen diwar-benn afer anvioù ar planedennoù e brezhoneg. a-raok mont pelloc'h e fell din disklêrian ec'h eo ingal din ez personel penaos e vo graet eus ar blanadenn-mañ'r-blanedenn e brezhoneg rak n'on ket ur mailh war an tachenn ar steredoniezh na tamm ebet. Chalet on un tammig avat gant ar prim ma c'hell an traoù vont war hent an tagadennoù personel e lec'h sevel arguzennoù poellek evit difenn sav-poent pep hini. Goût mat a ran an aezet e c'hell bezañ tagañ ha bezañ taget, peurliesañ hep ober a-ratozh dreist-holl pa vez kemmet, a-wezhoù re vuan all, titl ur pennad bet savet ganit... Setu e kinnigan kregiñ ar vloavezh-mañ gant ur spered kenlabour pozitivel: pa vez kemmet titl ur pennad pe c'hoazh ar c'heriaoueg bet implijet gant unan bennaket bet krouet ur pennad gantañ/i (da lâret eo an aozer-pennañ), ha dreist-holl m'eo bet savet meur a bennad ganta/i war an dachenn-se, kentoc'h evit mont diouzhtu da digemmañ-adkemmañ titl ar pennad-se e vefe gwelloc'h mont da displegañ perak n'eur ket a-du gant ar c'hemm war ar bajnn gaozeal stag ouzh ar pennad-se ha/pe mont e darempred gant an hini en/he doa kemmet ar pennad oc'h eilañ war e bajenn gaozeal an evezhiadennoù-se. Bewech ma sav ur gudenn a-seurt-se e c'heller mont e darempred gant ur merour evit goulenn e ali digantañ, met fur e vefe chom a-sav da gemmañ-adkemmañ an traoù keit ha ma ne deuer ket a-benn da dizhout ur c'henemglev. Pa vez displeget arguzenniñ pep hini e ranker klask arguzenniñ en un doare poellek atav, hep fuloriñ hag hep tagañ tud all en un doare personel. Bez' e c'heller bezañ a-enep da sav-poent unan bennak, zoken ar re sotañ. hep o zagañ ez-personel. Evit achuiñ, fellout a ra din ivez lâret e kav din o devez implijerion/ezed zo re a aon rak ar verourion. E gwirionez n'int nemet implijerion/ezed orin gante un nebeud galloudoù ispisial (nebud-tre e gwirionez hag hepte ne vefe ket tu d'ar raktres en em difenn rak taolioù-vandalerezh. Aze emaint evit sikour an dud, ha n'eo ket evit feukiñ anezhe. Ar gwir o dvez ar verourion avat, dres evel an implijerion/ezed all, da gemer perzh e pep kaozeadenn hervez o c'hoantoù, met ma kemeront perzh n'hallont ket lakaat da dalvezout o gwirioù-merañ war an aferioù resis-se. Ra vo kavet un diskoul evit afer anvioù ar planedennoù. A galon,Merour (Neal) (Kaozeal) 10 Gen 2007 da 16:07 (UTC)[respont]\nKeloù evit ar verourien : Setu a-benn ar fin, echuet eo treiñ an etrefas ganin. Adveret em eus tost pep tra hag adtroet tout ar pezh a oa bet kollet er bloaz paseet. A-benn ar fin, n'eus ket kalz yezhoù eo klok o etrefas! Kavet em eus un doare da labourat war-eeun gant un diorrour. Aesoc'h eo, met pebezh labour torr-penn ! En devezhioù a zeu e tlefe an traoù dont war wel. Klask a rin gwelet penaos gwellaat ar bloc'had skridaozañ bremañ. Fulup 24 Gen 2007 da 21:59 (UTC)[respont]\nSalud dit. Neal, merour, en doa skrivet kement-mañ din an deiz all : «(...) Setu e kinnigan kregiñ ar vloavezh-mañ gant ur spered kenlabour pozitivel: pa vez kemmet titl ur pennad pe c'hoazh ar c'heriaoueg bet implijet gant unan bennaket bet krouet ur pennad gantañ/i (da lâret eo an aozer-pennañ), ha dreist-holl m'eo bet savet meur a bennad ganta/i war an dachenn-se, kentoc'h evit mont diouzhtu da digemmañ-adkemmañ titl ar pennad-se e vefe gwelloc'h mont da displegañ perak n'eur ket a-du gant ar c'hemm war ar bajnn gaozeal stag ouzh ar pennad-se ha/pe mont e darempred gant an hini en/he doa kemmet ar pennad oc'h eilañ war e bajenn gaozeal an evezhiadennoù-se. Bewech ma sav ur gudenn a-seurt-se e c'heller mont e darempred gant ur merour evit goulenn e ali digantañ, met fur e vefe chom a-sav da gemmañ-adkemmañ an traoù keit ha ma ne deuer ket a-benn da dizhout ur c'henemglev. (…) » Mat eo din ober hervez e soñj ha tremen dre ar verourien pa sav kudennoù met penaos e rin-me bremann, pa'z eo ur merour end-eeun a ya da cheñch an titl diouzh e intrudu e-unan (evit Ceres en degouezh-mañ), a-us d'an implijerien all emañ ar verourien eta ? Dizale moarvat ez ay Nix da Noz evit bezañ diboell da vat hag heuilhañ dibab ur pennad nevez savet gant unan amañ. Goulenn a ran ganit e vefe distroet d'ar stumm Ceres evit ar blanedenn, pa ne gavan ket sirius an arguzenn "anv an doue a zo evel-se neuze e vo anv ar blanedenn evel-se" (n'eo ket reolennoù aozadur ofisiel anvadurioù an egor, n'eus forzh penaos). A galon. Iskomandant Marc'heg 30 Gen 2007 da 15:41 (UTC)[respont]\nUr c'hendiviz a oa bet war bajenn kaozeal Keres (planedenn gorr) e pad pell, hag e oa sklaer ali ar muiañ niver. Siwazh da Iskomandant Marc'heg ne oa ket a-du ar muiañ niver gantañ. Gortozet 'm eus dek devezh goude fin an divizoù kenkas na vije deuet war well alioù nevez. Ne welan ket petra a c'hellfe Iskomandant Marc'heg rebech din e gwirionez, pe neuze e rank lavar eo arabat da virviken kemm anv ur pennad...Benoni 30 Gen 2007 da 16:09 (UTC)[respont]\nKalz tud a c'hoari krouiñ ur c'hont war ar wikipedia brezhoneg just 'vit ober un dastumadeg kontoù, met hep kemer perzh gwech ebet: ne ouezont ket brezhoneg zoken. An hini diwezhañ : Implijer:Scooter. Daoust hag e vez dalc'het seurt kontoù faos? Pe daoust hag-eñ ne vije ket gwelloc'h o diverkañ?Benoni 3 C'hwe 2007 da 18:40 (UTC)[respont]\nKemennadenn kaset d'un implijet evel merour[kemmañ ar vammenn]\nAmañ e kavi testenn eilet ur geriag am eus kaset evel merour da v-Bianchi-Bihan a-divout kudenn an doare bet divizet betek hen d'ober war ar Wikiepdia-mañ evit ar pezh a sell ouzh an anvioù vivoutin gresianek. Pedet out ivez evel-just da reiñ da soñj koulz war ar gerig bet kaset d'an implijer-se war eeun ha war kudenn an treuzskrivañ dre vras.\nGoût mat a ran n'eo ket bet tizhet c'hoazh ur c'henemglev hollek war an dachenn-mañ, met keit ha ne vo ket bet tizhet e pedan ac'hanout da doujañ ouzh an damemglev da c'hortoz o tennañ d'an diforc'h etre theta (Θ, θ) ( > th) ha tau (Τ, τ) ( > t) diouzh un tu hag upsilon (Υ, υ) ( > y) hag iota (Ι, ι) ( > i) evit an anvioù divoutin gresianek d'an nebeutañ. Reuz 'zo bet war an dachenn-mañ dija ha d'am soñj ne vefe ket yac'h mont re bell ganti ur wezh all c'hoazh. Marteze a-walc'h n'out ket a-du gant an dibaboù bet graet betek-hen na gant an niver a dud bet kemeret perzh en divizoù war an dachenn-mañ, met nac'het ec'h eus reiñ da ali daoust ha m'out bet pedet ez personel ha meur a wezh lâret da soñj ha n'eo ket peogwir e van unan bennak er-maez eus ur c'hendiviz ma c'hell chom hep doujañ ouzh ar c'henemglevioù (da c'hotoz pe da vat) tizhet. Gwell e vefe din ma vefe tu da dizhout un emglev ganit-te abalamour dresit-holl d'an niver a bennadoù bet savet ganit o tennañ d'an dachenn-mañ, met mar ne fell ket dit kemer perzh e ranko ar gumununiezh kas ar c'hendivizoù war-raok ha tizhout kenemglevioù hepdout, en ur c'hoût e c'hello bezañ kemmet an damemglev da c'hortoz menneget a-us seul wezh ma teuio muio'ch a dud da gemer perzh er c'hendiviz hag a zo war ar stern c'hoazh gant alioù disheñvel. Evit poent avat e vo klasket lakaet e plesutr an troùigoù bihan hag a zo bet gellet lakaet meur a hini (hag a c'hell bezañ bihan o niver, met, hen adlâret a ran, n'heller ket rediañ a dud da gemer perzh) da sevel a a-du gante betek-hen. A galon, --Merour (Neal) (Kaozeal) 4 C'hwe 2007 da 14:04 (UTC)[respont]\nPilori? Eoul war an tan?[kemmañ ar vammenn]\nMat vije dit d'am soñj paouez lakaat war an ti-chopin kemenadennoù kaset dit war da bajenn bersonel. An eil gwech eo e rez kement-mañ en un nebeut devezhioù ha chalus-tre eo. Ne gomprenan ket da jeu: lakaat Bianchi-Bihan war ar pilori? Lakaat eoul war an tan? Ar c'hudennoù etre daou zen, ha pa vefe Neal ha Bianchi-Bihan pe me ha n'ouzan ket ken piv, n'int ket da vezañ lakaet war ul lec'h foran evel an ti-chopin. An doare gwellañ eo da washaat an tabutoù, da zistruj tud. Feuket hon gant da zoare da ober! Benoni 6 C'hwe 2007 da 00:23 (UTC)[respont]\na-du. Ne blij ket din-me ivez na zoken da vBianchi-Bihan e-unan war a welan.\nMerour (Neal) (Kaozeal) 6 C'hwe 2007 da 07:52 (UTC)[respont]\nA galon, --Merour (Neal) (Kaozeal) 6 C'hwe 2007 da 15:47 (UTC)[respont]\nKempenn kinnigoù (votadeg)[kemmañ ar vammenn]\nO klask kempenn hag eeunaat ar c'hinnigoù da geñver ar votadeg da vezañ savet a-divout an doare da dreuzskrivañ anvioù divoutin gresianek a-benn sklaeraat an dibaboù un tammig ha goulenn a ran da asant evit adlec'hiañ an evezhiadennoù bet graet ganit evit lakaat anezhe da glotaat, mar bez tu, gant kinnigoù resis? A galon, Merour (Neal) (Kaozeal) 7 C'hwe 2007 da 12:16 (UTC)[respont]\nDemat, ur c'hendiviz reolata war ar rummadiñ a zo bet digoret amañ. Ar pal a zo kendoniañ an doare da henvel rummadoù. Trugarez deoc'h da reiñ ho ali er bajenn kaozeadenn, a-raok na vije digoret ar vot. A galon, Benoni 15 C'hwe 2007 da 19:49 (UTC)[respont]\nGoulenn "micherel"[kemmañ ar vammenn]\nSalut dit. Gwelet a ran az teus distouet lizherennoù an titloù er pennad Maodez. Koulskoude em eus desket ober e-giz-se evit menegiñ mamennoù ma studiadennoù Istor. O teuler ur sell ouzh levrioù Clio (un dastumad Istor brudet) e welan e reont heñvel ouzhin (un embannadur kozhig eo, gwir eo. Boden, n'on ket ken yaouank ken, gwir eo, ha marteze ez eus bet cheñchamant ba'r maner dibaoe? Petra eo ar reolennoù AFNOR 44-050 ha 44-063-se dre vras?--Kadwalan 21 C'hwe 2007 da 14:04 (UTC)[respont]\nEvit gwir, mesket 'm eus un tammig ar reoladoù peogwir ne vez ket graet mesmestra evit an daveoù a denn d'an unskridoù (monographies = levrioù war un tem hepken dre vras) hag ar re a denn d'ar bennadoù. Ret eo italaat (stouiñ al lizherennoù, mar karit) evit ar re gentañ. Setu ar framm da vezañ heuliet ( Pennad "Bibliographie" er Wikipedia gallek ):\nTitre : Sous-titre / Prénom et nom de l'auteur. – Lieu d'édition : éditeur, année d'édition. – Nombre de pages ; Format.\n* Pour une monographie : NOM (Prénom), Titre, éditeur, lieu d'édition, année d'édition.\n* Pour un article : NOM (Prénom), « Titre de l'article », in Titre de la publication, tomaison, année, page(s).\nEmberr : an talbennoù italaet evit an unskridoù hag an talbennoù etre skrabigoù evit talbennoù ar pennadoù + talbennoù ar mareadegoù (= périodiques) da vezañ italaet. Pep ger latin a zo da vezañ italaet.\nDivankañ ar rin al levrrolladurioù (reishoc'h eget levrlennadur a zo da vezañ implijet evit ar rentaoù-kont), met n'eo ket un afer. --Ch. Rogel 23 C'hwe 2007 da 16:46 (UTC)[respont]\nAr reolad Z 44-050 a zo evit katalogañ an unskridoù : termeniñ a ra kinnigadur an ISBD (roll hag endalc'h an takadoù ha roll ar pennvenegoù). Reolad Z 44-063 a zo evit katalogañ ar mareadegoù.\nTrugarez evit da respont. Me' soñje din a-walc'h.--Kadwalan 26 C'hwe 2007 da 03:27 (UTC)[respont]\nGoulennet em eus e vefe lakaet en-dro ar stumm Gwilen da stumm kentañ evit ar pennad-mañ. Evel ma'z peus savet ha labouret war ar pennad-se e pedan ac'hanout da lakaat da soñj amañ . Trugarez.Rognogno 26 C'hwe 2007 da 09:17 (UTC)[respont]\nIntéressé par la langue bretonne?[kemmañ ar vammenn]\nJ'habite en Bretagne dans le Finistère, dans une région où beaucoup de gens parlent le breton. J'ai commencé à étudier un petit peu le turc et j'ai vu quelques points communs (pas beaucoup) avec le breton. Un Turc de ma ville me dit que la région de la Mer Noire ressemble un peu à la Bretagne. Je cherche un Wikipédien francophone ou anglophone qui s'intéresserait au breton et/ou aux langues celtiques. M'écrire en français ou en anglais sur ma page du Wikipédia en breton (sur la page "Kaozeadenn" = "discussion")- br:Implijer:Ch. Rogel\nKenavo, je viens de découvrir votre message sur une page de Meta. En effet je me suis intéressé avec le breton et la culture celte. Hélas je ne connais que dire "kenavo" et "ker" veut dire "maison". --Mskyrider 17 Meu 2007 da 18:59 (UTC)[respont]\nBreur[kemmañ ar vammenn]\nSkrivet 'teus: ar memes tad eget krouadurioù all. Memes eget n'emañ ket e brezhoneg. "memes ha" pe "memes evel", nemetken . A galon. Bianchi-Bihan 24 Meu 2007 da 03:41 (UTC)[respont]\nUr vot a zo bet digoret amañ evit adenvel an ti-chopin. Trugarez da reiñ ho ali. Benoni 29 Meu 2007 da 18:33 (UTC)[respont]\nArabat disoñjal rummadiñ ar pennadoù savet ganit, na lakaat liammoù davet ar pennadoù savet er wikipediaoù all. Gw. da skouer: Feulster. Ur pennad hep rummad na servij da netra dre ma ne vo ket adkavet. Benoni 11 Ebr 2007 da 00:09 (UTC)[respont]\nPa oa diwhezat, ne oan ket evit mont pelloc'h eget sevel korf ar pennad. Lakaat a rin an etrewiki dindan nebeut amzer. Koulskoude, ne klaskan ket rummata en un doare ingal pa n'on ket evit ober gant ar rummadoù el liester. Gwechall (e 2005) e skriven e oan prest labourat don war an dachenn-se, met ne c'hellan ket mui, ken e kavan diaes ober ar c'hontrol eus ar pezh em eus desket e korf ma buhez micherel. Spi em eus e vo chañchet a-benn un nebeut bloavezhioù. --Ch. Rogel 11 Ebr 2007 da 21:12 (UTC)[respont]\nEnglish Please delete Ë (lizherenn) and Ï (lizherenn). These two articles was describing the Cyrillic letters Ë (lizherenn) and Ï (lizherenn), but have been used Latin letters as the articles' name.--Sl 29 Ebr 2007 da 12:37 (UTC)[respont]\nLiammoù etrewiki ha rummadoù e traoñv ar bajenn[kemmañ ar vammenn]\nTechet out lakaat ar rummadoù hag al liammoù etrewiki e krec'h ar bajenn. Ret eo lakaat anezho e traoñv ar bajenn avat. Mod all ne vint ket kavet gant ar robotoù, ha ne c'hello ket ar botoù kas kemmoù dezho. Koll a ran kalz amzer o lakaat ar rummadoù hag al liammoù etrewiki e traoñv ar bajenn war ar pajennoù savet ganit. Trugarez eta ober evel an holl, ha lakaat an holl titouroù pouezus-mañ e traoñv ar bajenn. Seul efedusoc'h e vo hon wiki. Ha tu vo din labourat war traoù dedennusoc'h eget lakaat urzh er rummadoù hag el liammoù etrewiki. A galon, Benoni (Kaozeadenn) 27 Mae 2007 da 18:28 (UTC)[respont]\nLakaet en deus Kadwalan e anv evit bezañ merour. Tu zo dit votiñ amañ: Wikipedia:Merour/Kadwalan. Trugarez, Benoni (Kaozeadenn) 12 Mez 2007 da 22:47 (UTC)[respont]\nRoll an oberennoù...[kemmañ ar vammenn]\nSalud dit. E oan o klask gouzout e pelec'h za teus kavet roud eus skridoù Gwilh ar C'hoad rak ne gavan ket e anv e geriadur ar skrivagnerien nag e lec'h all. Trugarez.--Kadwalan 17 Mez 2007 da 17:49 (UTC) War a seblant e oa ur pastor... Daou veneg zo eus an " Testamant nevez, troet gant Gwilh ar C'hoad" zo er memes rannbennad Marteze ez eo ar memes levr?--Kadwalan 17 Mez 2007 da 18:01 (UTC)[respont]\nGwill ar C'hoad a zo ... Guillaume Le Coat (n'eo ket souezhus, betegouzout) hag hemañ a oa pastor e Bro-Dreger e dibenn an 19ved kantved. Titloù e droidigezhioù a zo meneget e geriadur ar skrivagnerien gant L. Raoul. Prenet em eus an "Testamant nevez..." hag a zo bet adembannet, "adwelet ha lakaet e brezhoneg a-vremañ" e 2004 gant ar Société biblique d'Anjou/Unvaniezh ar Bibl en Anjev, un dave a vije da ouzhpennañ. --Ch. Rogel 17 Mez 2007 da 23:01 (UTC)[respont]\nHoc'h ali mar plij[kemmañ ar vammenn]\nRoit hoc'h ali diwar-benn ar c'hinnig kenteuziñ Alkides mar plij goude bezañ lnnet ar gaozeadenn amañ: Kaozeal:Alkides. Trugarez en a-raok, --Neal (Kaozeal) 26 Mez 2007 da 10:30 (UTC)[respont]\nGalv d'ar verourion[kemmañ ar vammenn]\nSetu ur "galv" bet kaset da Gadwalan evel merour gant an implijer Bianchi-Bihan. Kavet am eus gwell e skignañ a-gevret gant ma respont d'an holl verourion evit ma vefe roet o ali gante. A galon, Neal (Kaozeal) 27 Gou 2007 da 16:16 (UTC)[respont]\nNe vije bet kudenn ebet ma vije chomet sioul da c'hortoz ken em bije echuet an traoù, met e blijadur eo lakaat reuz em labour. Bianchi-Bihan 27 Gou 2007 da 07:08 (UTC)[respont]\nN'eo ket homañ ar wezh kentañ m'en em dalc'h evel-se ha m'ac'h a pelloc'h war an hent-mañ e kavan fur stankañ e gont outañ rak lakaat a ra un aergelc'h fall-spontus da ren war ar raktres-mañ dre vras. Neal (Kaozeal) 27 Gou 2007 da 16:08 (UTC)[respont]\nKlemm diverket[kemmañ ar vammenn]\nImplijet eo bet e c'halloud gant Benoni da ziverkaén ar c'hlemm graet enep dezhañ. Goulenn a ran ma vo barnet evit an drougober-se. Gwegen Tangi 11 Gwe 2007 da 14:30 (UTC)[respont]\nStanket emañ ar c'hendiviz war implij ar stumm "aberzh" pe "aberzhidigezh" evit titl pennañ ar pennad Aberzhidigezh Izaag (Caravaggio). Daou sav-poent ez eus ha ne deuont ket a-benn da dizhout un emglev kenetreze evel ma weli o lenn ar gaozeadenn amañ Kaozeal:Aberzhidigezh Izaag (Caravaggio). Reiñ ma ali evel merour am eus graet diouzh ma ferzh met n'eo ket trawalc'h war a seblant. Pediñ a ran ac'hanout neuze lenn aketus an arguzennoù bet degaset gant an daou du ha reiñ da ali war implij an eil ster pe egile evit dont a-benn da dizhout un tamm kenemglev ha mont e-bioù da adstagañ gant ur brezelig-embann. Trugarez, Merour (Neal) (Kaozeal) 19 Gwe 2007 da 11:04 (UTC)[respont]\nTrugarez dit da reiñ da ali evit ma vije tizhet ar c'henemglev ledanañ posubl. A galon, Benoni (Kaozeadenn) 21 Gwe 2007 da 21:39 (UTC)[respont]\nPa lakaez ar bolitikerezh, n'eo ket ur reizhadenn a rez. Gourel eo an dibenn erezh. Bianchi-Bihan 10 Her 2007 da 01:27 (UTC)[respont]\nKlemm?[kemmañ ar vammenn]\nAotrou Merour, Marteze e vo ret din dougen klemm adarre enep ur merour krog da deurel kunujennoù: arabat ober goap eus an dud gant da skouerioù faos, o klask "manipulañ" an dud, pegen koant! Goulenn a ran ma vo lavaret dezhañ paouez. Bianchi-Bihan 16 Her 2007 da 11:54 (UTC) Amañ e oa: [] Bianchi-Bihan 16 Her 2007 da 15:57 (UTC)[respont]\nKemennoù: vot ha wikiarroud[kemmañ ar vammenn]\nDemat! Ur vot war an anvioù-tud a zo digoret amañ. Trugarez da reiñ da ali. Mod all, ur raktres wikiarroud a zo digoret amañ. Trugarez dit da deurel ur sell ha da reiñ da ali en davarn. Trugarez ivez da sevel un nebeut pajennoù ma 't eus amzer evit ma teufe da vezañ ofisiel ar wikiarroud ar buanañ ar gwellañ. A galon, Benoni (Kaozeadenn) 16 Her 2007 da 22:15 (UTC)[respont]\nPibien[kemmañ ar vammenn]\nGant piv e vo brezhonekaet an anvioù pibien? Penaos e vint brezhonekaet? Dre c'hallekaat, Serj? Selestin evel Lusian, pe Kelestin evel Lukian? Votet e vo evit pep hini? Bianchi-Bihan 21 Her 2007 da 05:01 (UTC)[respont]\nArbennigourion/ezed, Skiantourien/ezed a-vicher h.a.[kemmañ ar vammenn]\nPep hini a c'hell lâret e soñj ha difenn ar savpoent a gav ar gwellañ evl-just, met ret eo anzav ne deuan ket -benn d'az kompren a-wezhoù. Skrivet ganit, da skouer, "Votadenn : n'omp ket skiantourien a-vicher" diwar-benn Wikipedia:Kendivizoù reolata/Anvioù-tud o tennañ d'ur votadeg war ar stern evit dont a-benn da dizhout ur politikerezh unvaet war dachenn an doare da envel pennadoù o tennañ da dud gante anvioù estren ha resisoc'h e c'hller lenn ivez, bet skrivet ganit e-keñver ar c'hraf resis "Reizhskrivañ: Ar pennad a vo lakaet atav dindan titl ar reizhskrivadur a-orin (o toujañ d'ar sinoù diakritek, lizherennoù ispisial, hag all), gant adkasoù diwar ar furmoù boas all." kement-mañ: "Stank e vo ar fazioù : gwelloc'h lezel an adkas d'an arbennigourien". Setu ma evezhiadennoù personel e-keñver ar pezh ac'h eus skrivet. Ha gouest e vefes da glask respont d'ar gouklennoù-mañ:\n1. Marteze n'out ket-te skiantour/ez a-vicher, ha me n'on ket sur, met ne dalv ket n'eus ket skiantourion/ezed a-vicher en hon zouez;\n2. Daoust ha n'omp ket holl skiantourion/ezed a-vicher, ne dalv ket omp genaoueien rak un hentenn skiantel ez eus a c'hell bezañ lakaet e pleustr gant tuds n'int ket skiantourion/ezed a-vicher;\n3. Eus peseurt micher ez eus koaz amañ? Skiant an doare envel pibien? Ha ledanoc'h, skiant (?) an dermenadurezh? Ha pet den a 'zo skiantour/ez a-vicher war an dachenn-se e Breizh?\n4. Petra a dalv "a-vicher"? Bezañ paiet evit ober un dra bennak? Ha skiantour a-vicher oa Newton, da skouer?\n5. N'eo ket ma micher an dermenadurezh, rak paiet e vezan evit kelenn, met d'am soñj em eus ur stummadur resis koulz war ar brezhoneg ha war ar yezhoniezh hg an droidigezh evit doint a-benn da dizhout alioù diazezet war an hentenn skiantel hep ma vefe skiantour a-vicher ac'hanon. Meur a hini all ez eus ivez war ar raktres-mañ sur ha n'eo ket marteze;\n6. Perak e voi stank ar fazioù? Ha sur out ec'h eus komprenet mat ar pezh out o kaozeal diwar e benn hag o vouezhañ diwar e benn amañ? Penaos faziañ, da skouer, gant sevel ur penand gantañ da ditl "Vincas Krėvė-Mickevičius" ha sevl un adkas davetañ diwar ar stumm hep diakritikoù evit aesaat ar c'hlask "Vincas Kreve-Mickevicius". Ne welan ket tre pelec'h emañ an dalc'h ha penaos e c'hellfer faziañ;\n7. Arbennigour on-me war dachenn an treuzskrivañ. Perak e lârez n'on ket? Peogwir ne labouran ket evit Ofis ar Brezhoneg pe me 'oar me? Arbennigourion/ezed all ez eus ivez sur ha ivez tud a-vicher war ar dermenadurezh n'int ket arbennigourion/ezed war an dachenn resis-mañ;\n8. Marteze eo arbennigourion a-vicher war dachenn envel ar bibien ar veleion me n'eo ket me an hini a doujo oute-i dre ret war digarez ez eus anezhe tud a-vicher war an dachenn-se\n9. Bezomp poellek: mar bez degaset arguzennoù solut ha poellek, d'am soñj e kemero perzh en ur votadeg a seurt-se tud a gav dezhe int arbennigourion/ezed a-walc'h evit keñveriañ an arguzennoù ha dont a-benn da dizhout un emglev hag un disoc'h skiantel a-walc'h perliesañ. N'eo ket dre ret evel-just rak n'eo ket demokratel ar skiant, met spi am eus ne deuio nemet tud sirius da reiñ o ali - me,d a skouer, ne rofen ket ma ali diar-benn an doare da envel an elfnnoù kimiek....\nA galon, Neal (Kaozeal) 21 Her 2007 da 10:04 (UTC)[respont]\nGwirioù[kemmañ ar vammenn]\nN'ouzan ket re... D'am soñj n'eo ket ken dañjerus ar reolenn-se e bed ar brezhoneg hag e hini ar galleg. Ma vez goulennet digant unan bennak tennañ ur pennad e vo graet, met mod all ne gred ket din e vije da vezañ re trekamardet... Evel-just, ma ouezez ez eus gwirioù war ur ganaouenn bennak, e c'hellez he diverkañ. Benoni (Kaozeadenn) 22 Her 2007 da 16:53 (UTC)[respont]\nD'am soñj e tlejes bezañ dedennet gant ar pennadoù Lucius, Lusius Iañ ha Kaozeal:Lusius Iañ evel just. Bianchi-Bihan 27 Her 2007 da 05:05 (UTC)[respont]\nDemat! Ur pennad savet ganit pe az peus labouret warnañ a zo bet kinniget evit bezañ lakaet war renk ar pennadoù eus an dibab. Tu zo dit reiñ da ali amañ. Mar bez ezhomm e c'hellez ivez ober da vad eus ali an implijerien all evit gwellaat c'hoazh ar pennad a benn ma yelo ar gumuniezh a-du evit reiñ ar meneg "pennad eus an dibab" d'az pennad. Ma sav goulenn pe c'houlenn e c'hellez mont e darempred ganin. A wir galon, Benoni (Kaozeadenn) 16 Kzu 2007 da 23:47 (UTC)[respont]\nDemat! Ur pennad savet ganit pe az peus labouret warnañ a zo bet kinniget evit bezañ lakaet war renk ar pennadoù mat. Tu zo dit reiñ da ali amañ. Mar bez ezhomm e c'hellez ivez ober da vad eus ali an implijerien all evit gwellaat c'hoazh ar pennad a benn ma yelo ar gumuniezh a-du evit reiñ ar meneg "pennad mat" d'ar pennad. Ma sav goulenn pe c'houlenn e c'hellez mont e darempred ganin. A wir galon, Benoni (Kaozeadenn) 17 Kzu 2007 da 16:19 (UTC)[respont]\nBrezel Benoni[kemmañ ar vammenn]\nDaoust ha gallout a rafe ur merour bennak lavarout da Venoni paouez da virout ouzh an dud da labourat war ar pennad Orestes mab Agamemnon. Trugarekaat.Bianchi-Bihan 30 Kzu 2007 da 11:19 (UTC)[respont]\nMet an holl a c'hell labourat war ar pajennoù-se, gant ma vo doujet d'ar reolennoù savet dre ar c'hendivizoù reolata (war an anvioù tud ha war treuzlizherennadur ar gresianeg da skouer)... Benoni (Kaozeadenn) 30 Kzu 2007 da 11:58 (UTC)[respont]\nN'eus nemet displegañ eus peseurt reolennoù ez eus kaoz a-raok serriñ kont un den, ha ne vo ket ezhomm serriñ. Ken aes ha tra. Bianchi-Bihan 6 Gen 2008 da 12:23 (UTC)[respont]\nTredeog[kemmañ ar vammenn]\nGoulenn a ran un tredeog neptu evit muzuliañ gwirionez ar c'homzoù lakaet gant ur merour war ma fajenn , komzoù ha n'on ket a-du ganto.\nN'em eus ket laket reuz: displeget em eus, gant arguzennoù, pa ne oan ket a-du, hervez gwir pep wikipedian, pa veze goulennet ma ali ganin.\nN'em eus taget den ebet. Ma vije gwir e c'hallje bezañ prouet: n'eus nemet menegiñ ma skridoù. Bianchi-Bihan 6 Gen 2008 da 12:23 (UTC)[respont]\nProsez[kemmañ ar vammenn]\nSalud dit. Skrivet teus, diwar ma fenn, e kannadig ar verourien: gwelout a ran ez eus tagadennoù dichek ha diabeg en da geñver ha hini Benoni.\nGallout a rafes resisaat e-barzh petra emaout o soñjal, pelec'h e welez se, rak me ne welan ket. Pa vez prosez e vez graet war fedoù anavezet gant an tamallad.\nGallout a ra an tamallad en em zifenn, evel er wikioù all?\nMarteze ne welez ket pep tra, rak marteze n'eo ket bet diskouezet dit pep tra. Gallout a ran diskouez an tagadennoù dichek ha diabeg em c'heñver, ha n'ec'h eus ket gwelet marteze? Un toullad zo.\nTrugarekaat. Bianchi-Bihan 9 Gen 2008 da 00:42 (UTC)[respont]\nDoareoù[kemmañ ar vammenn]\nUn doare politikel all da glozañ an afer a vije : lezel an tremened, ha sellout war-du an dazont. Da lavarout eo: lezel an traoù kozh (a-raok 2008) a-gostez da vat (evit gounit amzer ha treiñ war-du al labour pouezus nemetañ) hag urzh d'an holl d'o lezel a-gostez, ha klemm a-enep an dud na rafent ket; degas da soñj e talv ar reolennoù evit an holl, ha n'eus den a-us dezho (pezh ne vir ket da glask o gwellaat); degemer ar c'hlemmoù nevez a-enep an dud a dorrfe ar reolennoù (an holl reolennoù, evel er wikioù all), ha barn pep klemm, en un doare neptu, hag evel-just ar re a-enep ar verourien ivez. Bianchi-Bihan 9 Gen 2008 da 02:34 (UTC)[respont]\nDibabet ez eus bet digeriñ ur brezel enep din abaoe un nebeud devezhioù, ha sevel ur prosez e Kannadig ar verourien, e-lec'h sioulaat an traoù. Evit gounit amzer, ha gwellat an aergelc'h a dra sur. Karout a rafen gouzout pelec'h e c'hallan respont d'an arguzennoù, hervez gwir pep tamallad d'en em zifenn en ur prosez reizh.\nGouzout a garfen ivez da betra e servij ar bajenn klemm ouzh ur merour, pa vez distaolet ar c'hlemmoù bep tro, e-lec'h bezañ studiet gant ur barner neptu. N'haller ket bezañ en tu barner hag en tu banet war un dro.\nOber a rin evel ar re all : sevel roll an tagadennoù gouzañvet ganin amañ: Implijer:Bianchi-Bihan/Emzifenn\nN'eo ket labour holloueziadurel, met n'eo ket me zo kaoz.\nDerc'hel a rin da sevel pennadoù : din eo ar pep pouezusañ, goude ma ne seblant ket preder an holl. Bianchi-Bihan 15 Gen 2008 da 17:59 (UTC)[respont]\nBrezel ebet. Kenstrollañ danevell emdalc'h B-B en ul lec'h hag a wel d'an holl evit ma c'hellfe an holl ma fell dezhe kompren evit pe abegoù eo bet stanket e gontoù outañ nouspet gwezh. Fedoù eo a gaver en doser ha n'eo ket barnadennoù. Prosez ebet evel-jsut peogwir n'eus kaoz ebet nag eus ur vranadenn nag eus ur binijenn - kozh fedoù holl. Ha perak e vefe ken kizidik all ar c'henlabourer-se o welet lakaet dirak lagadoù an holl pe hini eo bet e emdalc'h betek-hen en desped d'ar vedalenn bet lakaet war e bajenn (gantañ e-unan?) oc'h embann eo gantañ m'eo bet savet ar muiañ a bennadoù en un devezh (pe bennadoù? ur rekord?). Neal (Kaozeal) 15 Gen 2008 da 18:46 (UTC)[respont]\nRespont d'un dagadenn[kemmañ ar vammenn]\nDanvez dineptu a-grenn. Bez e c'hall fedoù zo bezañ gwirionez rik (ret eo c'hoazh gwelout pere) hep na vije ger gwir ebet en displegadenn roet gant tud dineptu.\nMa vije savet ar pennadoù Istor er wikipedia gant ur spered brezelgar heñvel, ha ma ne c'hallje nemet tud engouestlet (en un tu hepken) sevel pennadoù istorel ar wiki brezhonek, ne vije ket gallet kaout an disterañ kred enno. Setu pelec'h emaomp degouezhet.\nSkrivañ a ra: Brezel ebet. Diskouez a rin ez eus brezel, daou zen a bep eil o tifenn egile pa dorront ar reolennoù. Hir e vo sevel al listenn !\nFedoù eo a gaver en doser ha n'eo ket barnadennoù. N'on ket a-du: soñjoù personel e-leizh a zo e-kichen ar fedoù, da lavarout eo displegadennoù untuek.\nProsez ebet evel-jsut peogwir n'eus kaoz ebet nag eus ur vranadenn nag eus ur binijenn - kozh fedoù holl. Da lavarout eo "fedoù" berniet en ur mod "neptu" war ur seurt "fichenn-bolis" gant enklaskerien "neptu". Gwir eo n'eo ket ur prosez: en ur prosez e c'haller en em zifenn. Post ar vezh kentoc'h, hervez gizioù krennamzerel.\nHa perak e vefe ken kizidik all ar c'henlabourer-se ... n'on ket nec'het gant an tagadennoù, kustum on, met mantrus eo evit ar wikipedia, netra ken.\nen desped d'ar vedalenn bet lakaet war e bajenn (gantañ e-unan?) oc'h embann eo gantañ m'eo bet savet ar muiañ a bennadoù en un devezh (pe bennadoù? ur rekord?).\nEvit ar fent (met n'eo ket aotreet ar fent, evel ma tiskouez ur gaoz db "arguzennoù toull", hervez am eus soñj) eo ar vedalenn-se, evel ma c'hoarvez da dud zo fentigelliñ e wikioù all.\nN'eo ket bet nec'het ar verourien kemend-all gant Fulup o lakaat e-unan e bennad db al lizherenneg arabek e-touez ar wikipedia:pennadoù eus an dibab.\nMa n'eo ket ganin ez eus bet krouet (ne laran ket savet, n'int ket peursavet c'hoazh, evel ma n'eo ket peursavet d'an eur-mañ Keops na Nunadur[]) ar muiañ a bennadoù, n'eus nemet larout gant piv. N'on ket nec'het gant rekordoù, met gant renk ar wikipedia brezhonek ez on, ha ne garfen ket e kouezhfe ar wikipedia brezhonek eus e renk war zigarez ne vez ket krouet pennadoù a-walc'h.\nHa ma ne vije ret din en em zifenn e vijen o sevel pennadoù all. Bianchi-Bihan 15 Gen 2008 da 21:52 (UTC)[respont]\nUr reolenn torret da vihanañ (wikipedia:pajenn gaozeal): Bezañ pozitivel: Pajennoù kaozeal ur pennad a rank bezañ implijet da reiñ alioù ha kendivizout war an doareoù da wellaat ur pennad. N'int ket graet evit pizmigañ eta, na tagañ ar pennad, na labour ur c'henlabourer (ha pa vefe bet graet ur fazi gant unan bennak). Ur spered all. Bianchi-Bihan 15 Gen 2008 da 21:52 (UTC)[respont]\nKaozeal:Claudius[kemmañ ar vammenn]\nTaol ur sell ouzh pezh a zo bet skrivet war-lerc'h da dremenadenn. Bianchi-Bihan 17 Gen 2008 da 00:31 (UTC)[respont]\nHervez Neal e vefe arabat ober gant stummoù digemeret er geriadurioù abalamour ma vije bet votet doujañ ouzh ar stummoù orin eus an anvioù e gresianeg pa saver pennadoù. Ankouaat a ra e oa votet ar reolennoù-se evit an anvioù na oant ket anavezet e brezhoneg. --Kadwalan 24 Gen 2008 da 10:26 (UTC)[respont]\nN'ankouezan tra ebet. N'on ket kenderec'het ec'h eo ar memes tra avat ar fed ma vez implijet ur stumm resis gant Diwan abaoe un nebeud bloavezhioù (hep ma ouzfer na perak na penaos e oa bet savet pe dibabet) hag ar fed ma vez kavet e geriadur R.H. - sur-mat e gwirionez an hevelep mammenn, da lâret eo e vez implijet ar stumm-se peogwir eo hennezh an hini bet implijet gant R.H. (perak? penaos?) en e c'heriadur. Neal (Kaozeal) 24 Gen 2008 da 13:25 (UTC)[respont]\nD'am soñj e plijo dit. Bianchi-Bihan 30 Gen 2008 da 04:08 (UTC)[respont]\nMa kerez e lari da soñj. Bianchi-Bihan 10 C'hwe 2008 da 09:26 (UTC) E-barzh prederouriezh ez poa graet gant sofour. N'eo ket chomet. Bianchi-Bihan 10 C'hwe 2008 da 18:41 (UTC) http://fr.wikipedia.org/wiki/Wikip%C3%A9dia:Pages_%C3%A0_supprimer/Ar_Redadeg[respont]\nKemmoù[kemmañ ar vammenn]\nSalud dit ! Gwelet em eus ec'h eus cheñchet titloù Proviñsoù Bro-C'hall ha Kumunioù Frañs. Daou dra a lavarfen :\na-raok kemm un titl e vefe mat kaozeal gant kenlabourerien all ha displegañ perak e kav dit e tleje bezañ kemmet. Pa seller ouzh ar pajennoù kaozeal e weler n'emaon ket ma-unan o soñjal ez eo gwelloc'h lakaat al liester.\nKumun Bro-C'hall a dalvez kement ha "la commune de France" e brezhoneg (evel ma talvez Kumun Pariz kement ha "la Commune de Paris"). N'eus ster ebet gant un titl evel-se. Marteze 'poa c'hoant lavaret "commune française" ? Neuze e tlejes bezañ skrivet kumun c'hall, a vije bet reizh. Hag ar memes tra evit ar proviñsoù. Met arabat cheñch titloù forzh penaos hep kaozeal gant tud all, pe war ar bajenn Kaozeadenn pe en Davarn ! A galon, --Llydawr 4 Ebr 2008 da 11:56 (UTC)[respont]\nAr c'heriaoueg[kemmañ ar vammenn]\nDiwall: bewech ma skrivi *ur geriaoueg e ri ur fazi. Bianchi-Bihan 13 Ebr 2008 da 22:17 (UTC)[respont]\n"Contre-amiral"[kemmañ ar vammenn]\nDemat. Penaos rentañ an dra-mañ e brezhoneg? Trugarez en a-raok. A galon. Klaod. Kadbzh 18 Ebr 2008 da 08:59 (UTC)[respont]\n'blam' da Pierre-Alexis Ronarc'h, él-rezon.\nFrankez[kemmañ ar vammenn]\nUl liamm etre Frankez ha Franked a zo abaoe ar 15 a viz Gouere. Etre frank ha Franked abaoe miz Here. Neuze ne dalv ket ar boan klask gwellaat liammoù a ya mat en-dro. A galon. Bianchi-Bihan 21 Gou 2008 da 22:33 (UTC)[respont]\nBreizh[kemmañ ar vammenn]\nEmaon o paouez lakaat en-dro ar gêrioù dizalc'h hag emren. Lakaet 'toa "Hogos dizalc'h" ha "Amemren", met ne wellan ket perak. Breizh a zo bet ur vro dizalc'h e-pad 7 kantved, gant he moneiz, he ensavadurioù (gouarnamant, ministr kentañ, breujoù...), he diplomaterezh ha me oar me. Duked Breizh 'noa ur gurenenn "serret" (evel hini Roueed Bro-Saoz pe hini Roueed Bro-C'hall), un arouez splann damani ha dizalc'h penn ur stad en Europa d'ar mare-se. Hag etre an XVIvet hag an XVIIIvet kantved eo chomet emren ar vro, gant ur Parlamant hag lezennoù dezhi he-unan. Nemet e-pad an Dispac'h gall int bet torret. A galon, --Arko 22 Gou 2008 da 09:53 (UTC)[respont]\nMat e vije kaozeal a-raok ober kemmoù a'r seurt-se. Bianchi-Bihan 22 Gou 2008 da 11:30 (UTC)[respont]\ne oe[kemmañ ar vammenn]\nSalud dit ! Tro am eus bet meur a wech da reizhañ e oe, skrivet ganit ez pennadoù (Strollad ar Justis hag an Diorren, Loeiz Andouard, da skouer), e-lec'h "e voe" peurliesañ. Abaoe 1941 ne skriver ket evel-se ken, hag ur c'hemm splann a lakaer etre "e oa" hag "e voe". Mat e vije dit teurel evezh ouzh an dra-se. A galon, --Llydawr 4 Eos 2008 da 16:24 (UTC)[respont]\nSalud dit ! Meskañ a rez aliezik turgn ha Teurgn. A galon. Bianchi-Bihan 27 Her 2008 da 12:51 (UTC)[respont]\nTrugarez evit o evezhiadennoù reizh. --Ch. Rogel 31 Eos 2009 da 20:36 (UTC)[respont]\nMeven 12 Gou 2009 da 19:53 (UTC)[respont]\nE-touez an emstriverion e weler diouzh un tu ur skipailhig tud en em anavez mat war a hañval, hag oc'h en em kinnigañ pep hini an eil evit egile : BB (kinniget gant ..., Ex-Smith ha Neal), Ex-Smith (kinniget gant Neal ha BB), Llydaw (kinniget gant Ex-Smith, BB ha Neal) ha ... (kinniget gant BB, Neal, Ex-Smith) (an daou diwezhañ o vezañ nullet o c’hinnig diwar o goulenn) : bravat tiegezh, neketa ? Diouzh un tu all, estregedon, Y-M D (kinniget gant Bolivar, "Gweñlc'h"), Gwendal P. ha Malo (kinniget ganto o-unan). Ha neuze e teu an traoù da vezañ kemplesoc'h evit BB hag e sujidi ! Neal ha BB zo ar re o deus kinniget ar muiañ a emstriverion (BB, Ex-Smith, Llydaw ha Kdbzh gant Neal ; Ex-Smith, Llydawr ha Kdbzh gant BB), pa oa asur e oa tud eus o skipailhig. Ha bremañ pa welont tud all -ne hañvalont ket anavezout ken mat- e skriv Neal : Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ya, sur ! Gwelloc'h eo "un nebeud merourion oc'h ober war-dro ar raktres atav". Un nebeut tud dibabet mat na petra 'ta !\n...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek ha . Ha disoc'h e enklask a voe e voe heñvel IPoù...Bianchi-Bihan ha ..., arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha ... an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha ... an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -Mewenn-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? . Met kement-se n'eo ket un arver personel eus e c'halloud, anat deoc'h !\nTurc[kemmañ ar vammenn]\nI saw your question at the Turkish Embassy. Officially, there is no connection between Breton and Turkish, because they belong to different language families. Britanny does not have a special connection to Turkey that is different from the rest of Western Europe.\nJ'ai vu votre question à l'Ambassade Turc. Officiellement, il n'y a pas de connection entre les langues bretonne et turque. Les deux viennent de familles de langue différentes.\nVarlaam 11 C'hwe 2011 da 16:58 (UTC) (Toronto, Canada)[respont]\nDemat deoc'h, Ha gallout a rafec'h ober war-dro an danvezioù chomet direspont (https://br.wikipedia.org/wiki/Wikipedia:Goulenn_adenvel) betek-hen, deoc'h da zisammañ un tammig ar verourien Y-M D ha Gwendal. Da c'hortoz ho respont. A galon.--Prieladkozh (kaozeal) 25 Ebr 2016 da 15:18 (UTC)[respont]\nKemmet em eus ar goulenn diwezhañ pa seblante an abeg betañ sklaer awalc'h. Evit ho koulennoù all dwb anvioù an evned, me vije asuroc'h ma lavarfec'h n'ho poa respontoù ebet diwar ar gemmerien. Gwelloc'h, degasit un "brouenn" bennak. A galon. --Ch. Rogel (kaozeal) 25 Ebr 2016 da 21:17 (UTC)[respont]\nDemat deoc'h, Trugarez eus ho kemm e-keñver ar pennad Circaetus da gentañ-penn. Evit ar pennadoù all, n'ho po nemet mont da lenn istor ar c'hemmoù anezhe evit kompren ne vez degaset daveenn ebet gant an implijer Couiros22 pa ra e soñj da grouiñ ur pennad nevez. Peurviañ e vez troet an titl e brezhoneg (Ibiz koloek Okeania da skouer) diwar ar saozneg (Straw-necked ibis) oc'h ober fae ouzh ar skiant-vat koulz hag ar gwirvoud skiantel. Kentelius e pep keñver e vo deoc'h mont da lenn e-barzh Kaozeadenn Implijer:Couiros22, d'am soñj... A galon.--Prieladkozh (kaozeal) 26 Ebr 2016 da 07:04 (UTC)[respont]\nDemat deoc'h, Ha pegoulz e refet war-dro ar pennadoù Ibiz Aostralia ha Houad Meller ? A galon.--Prieladkozh (kaozeal) 17 Mae 2016 da 08:13 (UTC)[respont]\nDemat deoc'h, Ha gallout a rafen kaout ur respont diganeoc'h, mar plij ? A galon.--Prieladkozh (kaozeal) 27 Mae 2016 da 15:40 (UTC)[respont]\nErruet e oa ho kemmenadenn pa oan pell eus ma zi. Gwelout a rin an dra en djbenn sizhun. A galon.--Ch. Rogel (kaozeal) 27 Mae 2016 da 23:44 (UTC)[respont]\nDemat ha trugarez deoc'h. A galon.--Prieladkozh (kaozeal) 11 Mae 2016 da 06:56 (UTC)[respont]\nIbiz Aostralia[kemmañ ar vammenn]\nDemat ha trugarez deoc'h. A galon.--Prieladkozh (kaozeal) 30 Mae 2016 da 07:18 (UTC)[respont]\nUheloc'hik e vo kavet ganeoc'h an destenn emaon o paouez kas d'an implijer Couiros22. Ma fell deoc'h stankañ ma c'hont, grit hardizh rak ne ran ket forzh ken ken displijus eo deuet da vezañ klask mont war-raok amañ.--Prieladkozh (kaozeal) 23 Gwe 2016 da 15:58 (UTC)[respont]\nUraeginthus angolensis ha Bubo bengalensis[kemmañ ar vammenn]\nDemat, Pet gwech e vo ret din asantiñ bezañ pouilhet — (Staoter en e wele...), (QUIT IT OR FUCK OFF !!!) — gant an implijer Couiros22 a-raok na vo graet un dra bennak da-vat ? A galon.--Prieladkozh (kaozeal) 3 Her 2016 da 08:26 (UTC)[respont]\nGallout a rit ouzhpennañ : (Arrêtez votre chiasse maintenant!) ha (Charogne!) el listenn ivez bremañ. A galon.--Prieladkozh (kaozeal) 4 Her 2016 da 07:59 (UTC)[respont]\nSalud, Ha gallout a rafen kaout ur respont eus ho perzh, mar plij ganeoc'h ? A galon.--Prieladkozh (kaozeal) 8 Her 2016 da 13:33 (UTC)[respont]\nDemat, Daoust hag-eñ emaoc'h e-sell da respont din ? Pelec'h emañ an dalc'h 'ta ? A galon.--Prieladkozh (kaozeal) 13 Her 2016 da 08:14 (UTC)[respont]\nSalud deoc'h, Ha bez' 'vo respontet din deiz pe zeiz ? A galon.--Prieladkozh (kaozeal) 20 Her 2016 da 06:55 (UTC)[respont]\nDemat, Bet krouet ar pennad e miz Ebrel 2010 gant an implijer Gouerouz ha deuet nevez 'zo, ur wech ouzhpenn, an implijer Couiros22 da adkas ar bajenn da gKerc'heiz kof gwenn hep reiñ daveenn ebet. Sur a-walc'h evit klotañ gant ar pennad saoznek, "White-bellied heron" an titl anezhañ. A galon.--Prieladkozh (kaozeal) 3 Her 2016 da 15:26 (UTC)[respont]\nDa bPrieladkozh : Ne welen ket mat ar pezh emaoc'h o c'houlenn diganin. Ne oan ket dedennet gant mont da welet peseurt stultennoù a c'hell bezañ dispaket. Mar plij deoc'h, savit ur roll berr ha sklaer eus an adkasoù pe ar c'hemmoù ho peus c'hoant gweled. --Ch. Rogel (kaozeal) 8 Her 2016 da 21:27 (UTC)[respont]\nN'eus nemet mont da lenn e-barzh Istor stummoù disheñvel "Kerc'heiz kof gwenn" ha stadañ e oa bet krouet ar pennad gant an implijer Gouerouz (3 Ebr 2010 da 11:47), "Kerc'heiz Himalaya" an titl anezhañ. Adkaset e oa bet d'un titl all — "Kerc'heiz kof gwenn" — gant an implijer Couiros 22 (1 Her 2016 da 13:27), hep abeg na daveenn ebet evel boaz. Padal, n'eo ket diaes kompren e felle dezhañ treiñ titl ar pennad saoznek "White-bellied heron", ken eeun ha tra.\n"Ne" welit "ket mat ar pezh" emaon "o c'houlenn" diganeoc'h" ? Distreiñ da ditl orin ar pennad — "Kerc'heiz Himalaya" — savet gant Gouerouz. Marteze ho po soñj e oa bet skrivet ganeoc'h "Ne dalv ket treiñ bewezh diwar ar saozneg" (29 Mae 2016 da 21:27) oc'h ober war-dro titl ar pennad "Ibiz koloek Okeania". Koulz eo skeiñ piz kras gant Kastell an Tarv ! A galon.--Prieladkozh (kaozeal) 9 Her 2016 da 07:41 (UTC)[respont]\nRespont ebet div sizhun war-lerc'h...--Prieladkozh (kaozeal) 25 Her 2016 da 13:26 (UTC)[respont]\nIMPORTANT : Rapport d'activité des administrateurs[kemmañ ar vammenn]\nSi vous souhaitez conserver vo--Ch. Rogel (kaozeal) 30 Gou 2020 da 20:15 (UTC)s droits, vous devez informer la communauté de votre wiki et mentionner que les stewards vous ont envoyé ce message pour vous faire part de votre inactivité. Si à l'issue de la discussion, la communauté souhaite que vous conserviez vos droits, alors veuillez contacter les stewards sur leur page en mentionnant un lien vers la discussion de la communauté locale où elle exprime le souhait que vous gardiez vos droits.[respont]\nSi vous n'adressez aucune réponse dans un délai d'environ un mois, les stewards procèderont au retrait de vos droits d'administrateur et/ou bureaucrate. Dans les cas ambigüs, les stewards évalueront les réponses et soumettront leur décision à la communauté locale pour discussion et vérification. Si vous avez des questions, merci de contacter les stewards.\nSincèrement votre. --MarcoAurelio (kaozeal) 11 Gen 2019 da 15:46 (UTC)[respont]\nErwan Berthou[kemmañ ar vammenn]\nDaoust hag arroudoù gallgar gant Berthou a c'hellfec'h ouzhpennañ d'an arroudoù gallgas am eus lakaet er pennad diwar e benn ? Rak kaer em eus klask, ne gavan en e skridoù "politikel" nemet kasoni ouzh ar C'hallaoued. Mar komprenan mat ar pezh ho peus skrivet e vefe deuet Berthou da vezañ broadelour gall dindan levezon Taldir hag an Drouized. D'am soñj ne vefe ket fall reiñ skouerioù eus ar skridoù broadelour gall-se, a-zivout ar "vammvro vihan" da skouer.\n2.14.52.94 30 Gou 2020 da 11:03 (UTC)[respont]\nBezit dinec'h : klas a rin kavout arroudennoù all. Met, dre vras, dislavaroù zo bet pa 'z embanne Taldir e oa an drouizelezh (an Drouiz Meur e voe EB) a-enep ar vroadelourien vreizhat ("Breton en France, Français à l'étranger") hag emdroad Bertou a zo bet fuloret muioc'h-mui a-enep ar Stad gall. Ret e vo din furchal e-barzh An Oaled (enlinenn a-drugarez da Dielldi Penn-ar-Bed) hag e lec'h all. --Ch. Rogel (kaozeal) 30 Gou 2020 da 20:15 (UTC)[respont]\nSetu un doare aes da gavout anv eus Berthou en Oaled : https://deroff.ddns.net/korpuzn.php?A=Berth%3Fou&B=OALD&C=1&D=n (N'eus nemet klikañ war al liammoù glas en disoc'hoù evit digeriñ ar restroù pdf eus an Oaled.) 2.14.52.94 31 Gou 2020 da 13:47 (UTC)[respont]\nWe sent you an e-mail[kemmañ ar vammenn]\nHello Ch. Rogel,\nMediaWiki message delivery (kaozeal) 25 Gwe 2020 da 18:47 (UTC)[respont]\nDiwan[kemmañ ar vammenn]\nSalud ! Ne gomprenan ket ar pezh 'peus skrivet war va fajenn Kaozeadenn. Er pennad diwar-benn Diwan ne'm eus graet nemet reizhañ skritur un nebeud anvioù-lec'h. A galon, --Llydawr (kaozeal) 3 Kzu 2020 da 07:46 (UTC)[respont]\nDilennadegoù 2022[kemmañ ar vammenn]\nDemat dit, Digor eo ar votadeg evit kaout merourien nevez. Gallout a rez votiñ amañ. A galon, -- Lekemok (kaozeal) 1 Ebr 2022 da 10:30 (UTC)[respont]\nGoulenn ali[kemmañ ar vammenn]\nTrugarez da zont da reiñ da ali amañ diwar-benn implij ar saozneg pe ar galleg dre ziouer evit an troidigezhioù a vank en etrefas ar wiki brezhoneg.--Kadwalan (kaozeal) 3 Mae 2022 da 15:00 (UTC) A-du gant lodennoù da vezañ kinniget evit an treiñ e n'eus forzh peseurt yezh implijet mat e Breizh (alamaneg, kastilhaneg, kembraeg, katalaneg pe all). Evit broudañ ma vo savet pennadoù a vank hag a zo komprenet ez eus diouer anezho diouzhtu --Ch. Rogel (kaozeal) 25 Mae 2022 da 20:35 (UTC).[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Ch._Rogel&oldid=1995331 »\nKemmoù diwezhañ degaset d'ar bajenn-mañ d'an 25 Mae 2022, da 20:35.


Freetown gwelet eus an oabl\nFreetown eo kêr-benn ha kêr vrasañ Sierra Leone. Ouzhpenn ur milion a dud zo o chom enni (e 2004).\nKrouet e oa bet Freetown er bloavezh 1787 gant Saozon, evit reiñ bod eno da sklaved dieubet e-pad brezel Sierra Leone, alese anv ar gêr (Free town = Kêr zieub).\nLosket e voe kêr e 1790. E 1792 un niver a sklaved a erruas e Freetown, o tont eus Nova Scotia ar wech-mañ. En em sevel a reas an annezidi a-enep ar Saozon e 1800, met adkemeret e voe kêr gant ar soudarded saoz, a astennas o galloud en douaroù ivez.\nEtre 1808 ha 1874 e talvezas ar gêr da lec’h diazez d’ar Saozon evit o zrevadennerezh e kornôg Afrika. Kreskiñ a reas ment Freetown, gant miliadoù a sklaved dieubet o tont eus an Antilhez. Diskennidi ar sklaved dieubet-se a reer Kreoled anezho ; daoust dezho bezañ ur bihanniver er vro hiziv ez eus ur plas bras ganto er gêr-benn.\nAdtapet diwar « https://br.wikipedia.org/w/index.php?title=Freetown&oldid=1500799 »\nKemmoù diwezhañ degaset d'ar bajenn-mañ d'an 10 Ebr 2013, da 15:55.


Pajenn:Morvan - Buez ar Zent, 1894.djvu/274 - Wikimammenn\nPajenn:Morvan - Buez ar Zent, 1894.djvu/274\npetra oa kredenn ar gristenien, Justin a respountaz : « — Kredi a reomp ez euz eunn Doue hag en deuz krouet kement tra a zo, ann traou a velomp hag ann traou ne velomp ket, ha kredi a reomp ive ez eo Jezuz-Krist Mab da Zoue hag e teui eunn deiz da vani ann dud holl. »\nNeuze ar gouarner a lavaras d’ezhan : « — Kinnigit ezans d’ann doueou, pe me a lakai ho skourjeza azalek ar penn betek ann troad. » « — Joa e vo ganen, eme ar Zant, gouzanv eunn dra bennag evit Jezuz-Krist. » Var gement-se, ar gouarner her c’houndaonaz da veza dibennet goude ma vije bet da genta skourjezet betek ar goad, ha setu ar pez a oue great raktal. Ann dra-ma a erruaz e tro ar bloaz 167.\nEnn hor bro-ni eur c’hrouadur seiz vloaz a c’hoar gUelloc’h petra eo Doue ha petra eo ann den eget na c’houie ar re habila etouez ar philo-sophed paian guech all. Perak ? Abalamour ar c’hrouadur-ze a zo kristen, nag en deuz dija desket lezenn Jezuz-Krist gant he dud. Je-zuz-Krist en deuz lavaret epad m’edo var ann douar : « — Me eo « ar Virionez. » Hogen, Jezuz-Krist a gomz ouzomp hirio dre vouez ann Iliz santel katholik. Gant ann Iliz katholik eta, ha ganthi hebken, ema ar virionez, hag ar fals doktored en em zav enn he enep ne d-int holl nemed glabouserien ha gaouiaded evel ar philosophed paian guech all.\nar pempzekved devez a viz ebrel\nAnn daou zant-ma a ioa ginidik euz ar Pers. Tud a lignez huel oant ho daou, mes muioc’h a istim a ioa evitho c’hoaz abalamour d’ho vertuz eged abalamour d’ho noblans. Ar vro-ze o veza kouezet etre daouarn ann impalaer Des, ann impalaer-ma en em lakeaz da ober brezel d’ar gristenien, ha Maksim hag Olempias a oue kroget ennho gant ar re genta ha kaset dirak ann impalaer. Des a ordrenaz skei gantho a daoliou baz ken na\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/274&oldid=137464 »


Pajenn:Le Gonidec - Bibl Santel pe Levr ar Skritur Sakr, eil levr.djvu/379 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/379\n17. Évit ma vijé sévénet ar péz a zô bet lavaret ével-henn gan̄d ar Profed Izaiaz :\n18. Chétu va bugel em eûz dilennet, va muia-karet, é péhini em eûz lékéat va holl garan̄tez. Lakaad a rinn va spéred war-n-ézhan̄, hag é embannô ar varn d’ar vroadou.\n19. Na zaélô két, na c’harmô két, ha dén na glevô hé vouéz er ruou.\n20. Na dorrô kéd ar gorsen diskaret, ha na vougô kéd ar boulc’hen a zivôged, kén n’en dévézô lékéad ar varn da drec’hi.\n21. Hag ar vroadou a c’hédô enn hé hanô.\n22. Neûzé é oé digased d’ézhan̄ eunn dén trec’het gan̄d ann diaoul, dall ha mûd, hag é iac’héaz anézhan̄, enn hévélep doaré ma komzaz ha ma wélaz.\n23. Hag ann holl dûd a oé souézet brâz, hag a lavaré : Ha n’eo kéd hé-man̄ mâb David ?\n24. Hôgen ar Farizianed pa glevjon̄t kémen̄t-sé a lavaraz : Hé-man̄ na gâs-kuîd ann diaoulou néméd dré Véelzébub penn ann diaoulou.\n25. Hôgen Jézuz oc’h anaoud hô mennosiou, a lavaraz d’ézhô : Pép rouan̄télez kévrennet out-hi hé-unan, a vézô disman̄tret : ha pép kéar, pé pép tî a vézô kévrennet out-han̄ hé-unan, na joumô kéd enn hé zâ.\n26. Ha mar teû Satan da gâs Satan kuît, eo kévrennet out-han̄ hé-unan : pénaoz éta é choumô hé rouan̄télez enn hé zâ ?\n27. Ha mar kasann-kuîd ann diaoulou dré Vélzébub, dré biou hô c’hâs-kuîd hô pugalé ? Râk-sé é vézin̄d hô-unan hô parnerien.\n28. Hôgen mar kasann-kuîd ann diaoulou dré Spéred Doué, rouantélez Doué a zô éta deuet bétég enn-hoc’h.\n29. Pé pénaoz é hell unan-bennâg mon̄d é tî eunn dén kré, ha preiza he listri, néméd da gen̄ta en défé éréed ann dén kré ? Ha neûzé é preizô hé dî.\n30. Nép n’éma két gan-én̄, a zô a-énep d’in : ha nép na zastum két gan-én̄, a skiñ.\n31. Râk-sé é lavarann d’é-hoc’h, pénaoz pép péc’hed ha péd lé-douet a vézo distaoled d’ann dûd ; hôgen pép lé-doued oud ar Spéred-glân̄ na vézô kéd distaolet.\n32. Ha piou-bennâg en dévézô komzed a-énep Mâb ann dén, é vézô distaoled d’ézhan̄ : hôgen piou-bennâg en dévézô komzed a-éneb ar Spéred-glân̄, na vézô distaolet d’ézhan̄ nag er béd-man̄, nag er béd da zon̄t.\n33. Pé livirit éz eo mâd ar wezen, ha mâd hé frouez : pé livirid éz eo fall ar wézen, ha fall hé frouez, râg ar wézen a anavézeur dioud hé frouez.\n34. Gwenn ann aéred-viber, pénaoz é hellit-hu lavarout traou mâd, ha c’houi tûd fall ? Râk diouc’h leûnder ar galoun é komz ar génou.\n35. Eunn dén mâd a denn traou mâd eûz a eunn ten̄zor mâd : hag eunn dén droug a denn traou droug eûz a eunn ten̄zor drouk.\n36. Hôgen hel lavaroud a rann d’é-hoc’h ; pénaoz ann dud a vézô kréd é deiz ar varn (G) eûz a gémen̄t gér didalvez hô dévézô lavaret.\n37. Râk diouc’h da c’hériou é vézi didamallet, ha diouc’h da c’hériou é vézi tamallet.\n38. Neûzé eur ré-bennâg eûz ar Skribed hag euz ar Farizianed a respoun̄taz dézhan̄, ô lavarout : Mestr, ni hor bé c’hoan̄d da wéloud eur burzud gréat gan-éz.\n39. Hag hén̄ a respoun̄taz hag a lavaraz d’ezhô : Ar wenn drouk hag avoultr-zé a c’houlenn eur burzud, ha na vézô rôed dézhi burzud é-béd, némét burzud ar Profed Jonaz.\n40. Râg ével ma oé Jonaz trî dervez ha teir nôzvez é kôv ar môr-varc’h, ével-sé é vézô Mâb ann dén trî dervez ha teir nôzvez é kaloun ann douar.\n41. Tûd Niniva a zavô é deiz ar varn gan̄d ar wenn-zé, hag é tamallin̄d anézhi ; dré ma hô deûz gréat pinijen goudé prézégen Jonas : ha chétu aman̄ mui éget Jonaz.\n42. Rouanez ar c’hresteiz a zavô é deiz ar varn gan̄d ar wenn-zé, hag é tamallô anézhi : dré ma eo deûed eûz a harzou ann douar da zélaoui furnez Salomon : ha chétu aman̄ mui égét Salomon.\n43. Hôgen pa’z a ar spéred louz\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/379&oldid=154827 »\nKemmoù diwezhañ degaset d'ar bajenn-mañ d'an 20 Her 2019, da 12:18.


Jacques Collebaut - Wikipedia\nJacques Collebaut pe Jacquet de Mantoue, pe c'hoazh Jiachetto di Mantoua en italianeg, ganet e Gwitreg, marvet e 1559, a oa anezhañ un sonaozer breizhat brudet eus ar Rinascimento.\nNemet gwall nebeud a dra ne anavezer diwar-benn e yaouankiz. Kemmesket e veze a-wechoù gant ar Flandrezad Jakez a Verchem a oa ivez en Italia d'ar mare-se. Moarvat e oa kar Jacques Collebaut da Antoine Colebault, lesanvet Bidon, hag a oa e gopr gant Dug Ferrara eus 1511 da 1517, ha goude e gopr gant ar pab Leon X e Roma.\nDont a ra e anv war wel en dielloù italian e 1519. Gouzout a ouzomp e aozas meur a votet war-dro 1520. E gopr gant Tiegezh Este e Ferrara e oa e 1525. Annezañ a ra e Mantova e 1526 hag e-pad 30 bloaz e tlee bezañ e penn ar vuhez sonerezhel. Anvet e voe da geodedour e 1534. Derc'hel a reas ar post a vestr a chapel eus 1534 da 1559 en Iliz-Veur Sant-Pêr ha Sant-Paol. Ar c'hardinal Ercole Gonzaga (1505-1563), a zlee bleiniañ Sened-Iliz Trente, a oa tost d'ar sonaozer breizhat.\nHemañ a gollas e wreg e 1527 ha dimeziñ a reas en-dro. Gouzout a ouzomp ivez ne reas ket krazadenn peogwir e varvas d'an 2 a viz Here 1559 o lezel kalz dleoù war e lerc'h. Paour-raz e teuas e wreg hag e verc'h da vezañ. Ar c'hardinal a roas ur pañsion dezho eta.\nUnan eus mistri vrasañ liessonegezh sakr ar Rinascimento eo Jacques Collebaut e-kichen Josquin Desprez ha Giovanni Pierluigi da Palestrina. Ur sonaozer strujus, brudet hag admiret e voe e-pad mare an Eneb-Reform. Aozañ a reas kalz oferennoù ha motetoù etre 1520 ha 1540. Al lod brasañ anezho a zo bet embannet.\nListennad sonaozerien vreizhat\nAdtapet diwar « https://br.wikipedia.org/w/index.php?title=Jacques_Collebaut&oldid=1927092 »\nKemmoù diwezhañ degaset d'ar bajenn-mañ d'an 2 Gen 2022, da 17:15.


sorbienn ha kevredigezh | ur blog eo …\nsorbienn ha kevredigezh\nPeseurt liammoù ez eus etre an oberour, e oberenn, hag ar gevredigezh ma vev ? War-benn respont d’ar c’hudennadur-se, e tegasin elfennoù o tennañ d’ar sorbiennoù, pa’z eo an danvez an tostañ ouzhin.\nHag ez eo Kabellig Ruz ur sorbienn evit ar vugale ? Ha ne ve ar sorserez nemet un dudenn lu ha bugelel, pe drouk nemetken ? Hag an elfennoù hud er sorbiennoù ne c’hoariont nemet roll un deus ex machina ? Ha n’int nemet kinkladurioù dispredet ?\nSetu un nebeut goulennoù e-touez reoù all a zo savet ganin da heul bezañ lavaret sorbiennoù a-hed un toullad bloavezhioù.\nAr sorbiennoù-se zo bet dastumet en Europa, Afrika, Azia hag Amerika e mareoù disheñvel.\nMeneget e vo un nebeut anezho nemetken. Anv a vo ivez eus un nebeut goulennoù : petra eo ur sorbienn ? Piv eo ar sorbiennour ? Ha n’eo ar sorbienn nemet un diduamant ? Hag ez eo ul lennegezh ? Perak ar stumm-mañ-stumm el lec’h-mañ-lec’h hag er mare-mañ-mare ?\nArnodiñ a ran respontoù a savo d’o heul goulennoù all. Spi a’m eus da nebeutañ.\nI Ar sorbiennoù ha stad ar gevredigezh\n1.1 Dent Glas hag Ar Plac’h figus\nAr sorbienn Dent Glas zo bet dastumet en Inizi Antilhez.\nUr plac’h kaer, ken kaer ma vez graet Kaerenn anezhi, a nac’h dimeziñ gant un den boutin. Fellout a ra dezhi ur paotr e zent glas.\nUr paotr e zent glas a zeu. Kaerenn a zimez gantañ hag e heuliañ a ra en e di a zo e-kreiz ur blantadeg korz-sukr. Ne vez gwelet labourer ebet war ar blantadeg-se. Ne zistro ket ar gwaz d’ar gêr da zebriñ da greisteiz.\nAr vatezh karget da gas e verenn dezhañ a zizolo ez eo Dent Glas un diaoul a dro da bemoc’h da greisteiz, moc’h bihan o tont er-maez eus e gof da labourat er blantadeg. Lavarout a ra pezh he deus gwelet d’he mestrez. Houmañ ne gred ket anezhi hag he skarzhañ a ra.\nUn nebeut devezhioù goude e prient Kaerenn ur friko bras da Zent Glas. Diaoul eo hennezh ha beg lipous ivez koulskoude. Chom a ra er gêr en tu all da unnek eur, dalc’het gant dibunadeg ar meuzioù degaset dezhañ diastal. Kreisteiz a son. Debret eo Kaerenn gant ar moc’h bihan.\nAr Plac’h figus\nAr framm sorbienn-se a gaver meur a stumm anezhañ en Afrika.\nUr plac’h a nac’h kemer da waz ur paotr dezhañ kleizennoù hud. Fellout a ra dezhi dimeziñ gant un den e groc’hen blouc’h. Unan a zeu hag ar plac’h a zimez gantañ. Ur breur bihan, pe ur c’hoar vihan dezhi a wel an den oc’h en em dreuzfurmiñ en ul loen gouez. Gouzaviñ a ra ar c’hoar vras. Daou glozadur a gaver d’an istor : pe e selaou ar plac’h, saveteet eo neuze, hag e timez gant ur paotr ordinal ; pe ne selaou ket ha debret eo gant al loen.\nRenket e c’hell bezañ ar sorbiennoù-se e rummad ar « sorbiennoù gouzaviñ » bet savet gant ar folklorourion.\nDodenn ar sorbienn a ve : arabat kaout fiziañs en un estrañjour. Perak neuze an dibennoù disheñvel d’an div sorbienn ?\nTechet on da soñjal n’eo ket dre zegouezh ez eo klozadur ar sorbienn gwech yaek, gwech nac’hek.\nN’eo ket dre zegouezh moarvat ez echu gant un drouziwezh ar sorbienn dastumet en Inizi Antilhez pe er sorbiennoù dastumet en Afrika ar bloavezhioù seikont. Padal en Afrika derou an 20vet kantved ez eus diskoulmoù yaek.\nHag ul liamm a ve etre dedroadur ar sorbienn ha stad ar gevredigezh ma vev ar sorbiennour ?\nEn Afrika ar bloavezhioù seikont e kil moarvat ar strolloù henvoazel diazezet war ur framm meuriadel. Kilañ a reont war un dro gant o stuzegezh, da heul emled ar stuzegezh c’hreantel.\nSplannoc’h hag herrekoc’h eo bet ar c’hemm evit tud treuzkaset d’an inizi da vezañ sklaved : kollet o deus ar pep brasañ eus frammoù o c’hevredigezh orin, ouzhpenn an egor douaroniel, o c’henderc’hadoù danvezel, hag all.\nSouezh ebet neuze o kavout un dudenn, Kaerenn, na c’hell ket distreiñ d’he metou kent.\nAr vatezh a ziskuilh piv eo Dent Glas. Morianez eo ar vatezh, evel he mestrez, hogen isrenk eo deuet da vezañ diouzh sell unan a zo dimezet gant ar mestr. N’emañ ket mui an div blac’h en hevelep stuzegezh. Skarzhet e vo ar vatezh gant he mestrez. Kollet eo Kaerenn evit he metou orin ha debret e vo en he metou nevez.\nE furmoù derou an 20vet kantved, en Afrika, e vez selaouet pezh a lavar ar breur bihan. Da heul e tistro ar plac’h d’ar stroll ha dimeziñ a ra gant ur paotr-e-gleizennoù. Gwarezet eo an dudenn. Ur stuzegezh he deus, ur gevredigezh he deus, eleze binvioù da embreger ar bed, da ergerzhout ar bed, da reiñ neuz dezhañ, d’e dreuzfurmiñ diouzh an dro.\nDen en ur gevredigezh ez eur. Forzh petra a ve graet, an hinienn a gemer harp war stuzegezh ar stroll ma vev. Pa droc’h penn da benn diouzh e stroll, en em lak en arvar bras.\n1.2 Heñvelderioù touellus ha diforc’hioù helavar : Nani Rozet hag Ivachko.\nDrouziwezh tudenn Dent Glas a adkaver en ur sorbienn all dastumet en Inizi Antilhez : Nani Rozet .\nNani zo ur plac’hig beg lipous. He mamm a bed ur vignonez d’he merc’h da verennañ. Nani ne fell ket dezhi lodennañ gant he mignonez ar meuzioù keginet gant he mamm. Kargañ a ra an asied brasañ gant an holl voued. Ar c’hazh a zeu da glask kaout e lod eus ar banvez. Nani a dec’h d’al liorzh gant he asied ha setu ar c’hi o tont. War an hent ez a ha setu ar c’helien o treiñ en dro d’an asiedad. Kerzhout a ra ar paourkaezh plac’hig betek riblenn ar c’hoad ha setu ar perokeded. Nani a ya er c’hoad hag aze e teu ar merien. A-dennadoù e tegouezh betek ur roc’h e-kreiz ur richer e don ar c’hoadeier, diloen ha didrouz. Echu ganti ar banvez e chom peget ouzh ar roc’h ha neuze gervel a ra, krial, huchal.\nDont a ra he mamm a lavar dezhi ez eo peget ouzh Roc’h an Diaoul, ha n’eo ket forzh peseurt diaoul ez eo, Diaoul al Lontegezh. Emañ ar plac’hig war ar roc’h ma tegemer an diaoul e gouviaded, diaouled a seurt gantañ.\nAr vamm a lak sevel un ti en dro da Nani, da c’hortoz kavout un diskoulm. Serret e-barzh an ti, ne zigoro ar plac’hig nemet pa glevo kanaouenn he mamm. Houmañ a zistro da zegas boued dezhi, d’he fichañ, da wiskañ dezhi ur vrozh naet ha da skoulmañ ur seizenn en he blev.\nPerc’henn ar roc’h, Diaoul al Lontegezh, a glasko diskar an ti. Gwelout ha klevout a ra mamm Nani o kanañ. Da douellañ Nani, ha kaout an digor, ez a da welout ar gov ha goulenn digantañ goveliañ dezhañ ur vouezh flour par da hini ar vamm.\nNani a zigor an nor ha debret eo, war bouez un askornig a gonto d’he mamm an istor penn-da-benn ha setu penaos e’m eus bet me keal eus ar sorbienn.\nE-barzh Ivachko , e kaver an hevelep framm gant ur c’hlozadur all. Sorbienn Ivachko zo bet dastumet en ardroioù Bobrov e Rusia, en eil hanterenn an 19vet kantved.\nIvachko a fell dezhañ mont da higennañ daoust da ali e vamm. Asantiñ a ra houmañ erzivwezh met lavarout a ra d’he mab diwall diouzh ar sorserez. E wiskañ a ra gant ur roched gwenn hag ur gouriz ruz, ha reiñ dezhañ peadra da zebriñ. Ivachko a sav er vag, kanañ a ra d’ar vag ur ganaouenn evit mont e-kreiz al lenn. Ur pennad amzer goude e klev kanaouenn e vamm. Kanañ a ra d’e vag da zistreiñ d’ar ribl. E vamm a gemer ar pesked, a wisk d’he mab dilhad fresk hag a ro dezhañ boued. Ivachko a zistro da higennañ.\nAr sorserez, he deus gwelet ha klevet pep tra, a glask touellañ ar paotr dre ganañ kanaouenn e vamm. Ne zeu ket a-benn. Mont a ra da gaout ar gov, hag e tistro gant ur vouezh flour. Pakañ a ra Ivachko hag en dastum en ur sac’h.\nDistro d’ar gêr e lavar d’he merc’h lakaat ar paotrig da rostañ e-keit ma ‘z a da bediñ he mignoned, sorserion ha sorserezed, d’ar banvez. Ivachko a douell ar plac’h dre lavarout ne oar ket azezañ war un eforn. Ar plac’h a azez war an eforn da ziskouez an doare mat d’ober, ha setu hi kaset er forn ha serret e-barzh. Tec’hout a ra ar paotrig met stanket eo an hent gant ar sorserez o tistreiñ gant he mignoned. Ivachko a bign da guzhat e deliaoueg un dervenn. Ar sorserez hag he c’houviaded a stag gant ar rost. Goap a ra Ivachko ouzh ar sorserez he deus debret he merc’h. Ar sorserez a ziskar ar wezenn gant he dent. Ivachko a c’houlenn skoazell ur bagad gwazi a gaso anezhañ da c’hrignol ti e dud.\nLaouen e vo ar re-se ouzh e adkavout ha diwar neuze e kendalc’hint da vevañ sioul evel a-raok en ur zastum madoù.\nHeñvelderioù a verzher en div sorbienn :\n– kanañ a ra ar vamm da vezañ anavezet gant ar bugel.\n– roched, gouriz ruz ha boued roet bewech er sorbienn rusian, ha brozh, seizenn ha boued er sorbienn antilhat.\n– ar plac’hig e-kreiz ar richer diouzh un tu, hag ar paotrig e-kreiz al lenn diouzh an tu all.\n– ar sorserez pe an diaoul o vont da c’houlenn digant ar gov ur vouezh flour.\nHogen diforc’hioù anat ez eus :\nDisheñvel eo ar c’hlozadur : Ivachko a douell ar sorserez ha lonket eo Nani gant an diaoul.\nDiouzh un tu, Nani ne fell ket dezhi rannañ ar pred gant he mignonez, ha neuze tec’hout a ra e kreizig kreiz ar c’hoadeier. Nac’hañ a ra an eskemmoù ret d’ar c’hevredadelaat evel tudenn ar plac’h e-barzh Dent Glas, a nac’h dimeziñ gant un den eus ar vro pe selaou ar vatezh. Daoust d’ he mamm bezañ he adkavet, Nani a vo debret.\nDiouzh an tu all, Ivachko a venn mont d’al lenn daoust da ali e vamm. Ivachko a ra goap ouzh ar sorserez. Tec’hout a ra gant skoazell ar gwazi.\nN’eo ket mui ar c’hoadeier ul lec’h gouez ha spouronus. Stuziet eo bet ar sorserez, ne zebr ket ar vugale kriz ha pediñ a ra kouviaded d’ar pred. En ur gwir saloñs emaomp. E sorbienn Ivachko, ne ouzer ket re vat e pelec’h emañ bed ar stuzegezh hag e pelec’h emañ ar bed gouez. Danvez ar sorbienn a denn d’ur c’hoari. Ar riskloù ne hañvalont ket re vras, hag e dibenn ar sorbienn e kendalc’ho an tiegezh da vevañ plarik en ur zastum madoù evel a-raok. Aon ar selaouerion a denn muioc’h da chem ar sorbiennour eget d’un arvar don buhezet gant ar paotrig.\nE sorbienn Ar Plac’h figus, pe ez eo saveteet an dudenn, pe e varv. E sorbienn Nani Rozet e stourm an dudenn ouzh an diaoul ha n’eo ket ober goap outañ. An tudennoù o deus talet ouzh an tonkad, lakaet o deus o buhez en arvar.\n1.3 Ster hiniennel ha ster strollennel an ober renet\nTostaomp bremañ troioù kaer Ivachko ouzh beaj ar paotr a felle dezhañ mont pelloc’h eget an dremmwel.\nUr sorbienn afrikat dastumet er bloavezhioù tregont eo Ar Paotr a felle dezhañ mont pelloc’h eget an dremmwel . Ur paotr a fell dezhañ mont un tammig pelloc’h eget e gêriadenn a anavez dindan eñvor. Mont en tu all d’an dremmwel a fell dezhañ, ha dizoleiñ traoù dreistordinal. A-hed an hent e kej gant gwez o deus da frouezh dornwezhadoù dianav dezhañ : koulourdrenn, nadoz, kontell… Kejañ a ra ivez gant un naer hir, skoulmoù en he c’horf. Pep hini eus an tudennoù a lavar dezhañ ez eo dreistordinal a-walc’h ar pezh a ginnig hag e c’hell ar paotr distreiñ bremañ d’ar gêr. An naer gwintet war veg he lost a ra un diri, dezhañ da welout ti ar roñflez debrerez tud a zo o chom en tu all d’an dremmwel. Ne vern, ar paotr a ya en tu all d’an dremmwel ha degouezhout e ti ar roñflez.\nMerc’h ar roñflez en kuzh. Ur stourm a c’hoarvez etrezañ hag ar roñflez ha lazhet int o-daou. Bennozh da garantez ar verc’h e teuont en-dro d’ar vuhez. Ar roñflez, difennet outi gant he merc’h debriñ ar paotr, a ro dezhañ he merc’h da bried, hag ivez hadoù koulourdrenn. Ar paotr a zistro d’e gêriadenn gant an hadoù hag e wreg. Pa varv ar blantenn gentañ gounezet diwar an hadoù, e tistro en tu all d’an dremmwel, evel m’eo bet gourc’hemennet dezhañ gant ar roñflez, da zouarañ e vamm-gaer, a zo marv.\nAr gwez a brofo dezhañ o frouezh : kontell, koulourdrenn, nadoz…, war hent an distro d’e gêriadenn. Tud ar gêriadenn a oberio seurt traezoù diwar batrom ar re degaset gantañ. Desket o devo ivez gounit douar.\nUn dudenn en ur gevredigezh\nGant tudenn Ar Paotr a felle dezhañ mont pelloc’h eget an dremmwel ez eus un ober sevenaat. Pouezus eo ar veaj evit stuzegezh ar stroll. Hiniennel eo an imram, met strollennel eo ar gounid. Disentidigezh ar paotr, an troc’h a ra e dremmwel ar gêriadenn, a zegas doareoù bevañ nevez. Etretant en devo kollet hag adkavet e vuhez ha dimezet eo bet gant merc’h ar roñflez.\nTudenn Nani ne glask dizoleiñ netra, ne glask nemet mirout boued he mamm eviti he-unan. Ne c’hell ket bevañ er-maez eus an tiegezh. N’eo ket perzhek a-walc’h he stuzegezh dezhi da dennañ korvo eus he diflipadenn, da dalañ ouzh an diaoul a zo e gefridi lonkañ an dud a bella diouzh o c’hêriadenn, pe o skoazellañ, o goprañ, diouzh an degouezh. An diaoul-se zo kar da roñflez Ar Paotr a felle dezhañ mont pelloc’h eget an dremmwel. Ret eo bezañ barrek d’ober outañ. Hag e teu ar varregezh-se eus ar stuzegezh ?\nE Nani Rozet evel e Dent Glas, an tudennoù a zalc’h penn d’ar stroll met gwariet eo an ergerzhadenn. N’eus distro ebet, n’eus nemet ar marv.\nAn tuadur a denn moarvat da gantañ en tiegezh ar stuzegezh kreolat. En tremened emañ an andonioù bev anezhi ha lonkus eo an dazont. D’ar muiañ e ve un elfenn c’houzañvat da virout. Ar bed gouez, e-keñver stuzegezh kreolat an dudenn, n’eo ket mui ar c’hoadeier, met ar bed greantel. Lonkañ a ra an tudennoù. Degouezhet war ribl ar bed anavezet, war ribl o stuzegezh, e risklont er goullo e lec’h kadarnaat pe ledanaat o stuzegezh. An aon gourdadel rak ar c’hoadeier zo deuet da glotañ gant an aon rak ar bed kornogat, hini ar vistri wenn. Ne c’haller ket mui ergerzhout ar vevenn, kouezhañ a reer en ur bed dizistro, kollet eo evit ar stroll gounid an ergerzhadenn .\nLonket e vo ar stuzegezh kreolat gant ar sevenadur gall ma ne dro ket da sevenadur, ma ne gav ket he emrended dre vont en tu all d’ar c’helc’h tiegezhel, ma ned a ket pelloc’h eget an dremmwel. Mont eus ur bed kreolat henvoazel, pe bloueziat, d’ur bed arnevez gall, n’eo ket ur c’hrouiñ. Treuzstuziañ n’eo ket sevenaat. Mervel zo moarvat en degouezhioù-se ar pep yac’husañ a c’hell c’hoarvezout gant an dudenn.\nE Rusia Ivachko emeur moarvat en ur prantad ma kil ar bed henvoazel. Gallout a reer ober goap ouzh ar sorserez ha diskar he lignez digudenn. Ivachko n’en deus kenderc’het netra, nemet un istor plijus. Trec’het en deus ar sorserez en un doare lu. Petra en deus gounezet avat : ar gwir da vont da higennañ dibistig, da gaout e voued pemdeziek, lod an dud destuziet. Ar sorserez zo troet eus gwardez harzoù ar stuzegezh da zanvez godiserezh. Tonkad ar paotr zo hiniennel : dastum madoù, bevañ disoursi.\nN’eo ket ar sorbienn un deskrivadur eus ergorennoù. Ne ra nemet ezteurel ur santad ha reiñ ersavioù krai. En tu all d’ar stuzegezh e tizh an hollved. Ne zispleg netra, ne zamkan ket. Kinnig a ra elfennoù dizisplegadus eus pemdez an den a ra dezhañ padout en tu all d’an egor ha d’an amzer.\nAn dudenn zo keflusker an ober. Kemmet eo gant an ober, ha kemmet eo ar stroll gant he ober. Ne sent ket ouzh an hengoun, pleustriñ a ra an darvoud, kuitaat a ra ar stroll, ar sodelloù, ha distreiñ pe na zistreiñ, krouiñ pe mervel.\nAr sorbiennour, eñ, a ra gant sorbiennoù a zo ledet d’ar bed a-bezh. Lakaat a ra e-barzh e vuhezadur ha kinkladurioù. Emañ o vale etre an daou. Ret eo dezhañ talañ ouzh ar roñfl, ha debret e vez a-wechoù.\nII – Ar sorbiennour hag ar sorbienn :\nskouer Kabellig Ruz\n2.1 Ur sorbienn c’houzaviñ brudet : Kabellig ruz\nMeur a valadur eus Kabellig Ruz zo bet dastumet, en Europa hag en Azia, an hini anavezetañ o vezañ hini Perrault. Er sorbienn-mañ ivez an dudenn zo saveteet pe neuze debret.\nDegaset e vo amañ elfennoù eus ar sorbienn rizh a zo nebeutoc’h anavezet eget pezh a gaver e maladur Perrault.\nE maladurioù ‘zo e verzh ar plac’h n’eo ket he mamm-gozh a zo er gwele, neuze e c’houlenn mont da staotañ. Al loen he stag war-bouez un neudenn c’hloan a-raok he lezel da vont da staotañ er-maez. Ar plac’h a stag an neudenn ouzh ur wezenn pe ouzh un dra all, ha tec’hout, ha neuze ez eus ur redadeg, al loen war he lerc’h. E-ser ar redadeg ez eo skoazellet ar plac’h gant labourerion ar ploue, falc’herion, liorzherion, eostourion ha kannerezed .\nDeurus eo arvestiñ ouzh danvez manac’h ur maladur japanat a zo saveteet bennozh da dilsamoù ha da skiant an tad manac’h .\nE berr, ar manac’hig, o tastum skourroùigoù siprez war ribl ar c’hoad, a gej gant ur gozhiadez a lavar bezañ e voereb. Ar manac’h kozh a soñj ez eo ur Wrac’h ar Menez. Lezel a ra ar manac’hig da vont da di e sañset moereb hogen reiñ a ra dezhañ teir zilsam a c’hallo e skoazellañ.\nEvel-just ez eo ar vaouez ur Wrac’h ar Menez. Ar manac’hig kousket er gambr a-us da gegin e voereb a wel ur genou ramzel o tigeriñ war glopenn ar vaouez. Neuze e c’houlenn mont da staotañ. Evel tudenn Kabellig Ruz eo staget outañ ur gordenn. Da dec’hout, e stag ar paotr ar gordenn ouzh peul ar privezioù, ha lakaat a ra un dilsam da respont en e lec’h.\nPa dec’h davit ar manati e taol an tilsamoù all a droio da goad meur ha da venez, da zaleañ Gwrac’h ar Menez. Kuzhet e vo ar paotr gant ar manac’h kozh e koufr al levrioù sakr na c’hell ket ar Wrac’h touch outañ, hag e lonko anezhi goude bezañ he lakaet da ziskouez he barregezh d’emdreuzfurmiñ en un tamm keuz soja.\nAr manac’h kozh a zebro neuze fav a argas an diaouled, hag e skarzho ar Wrac’h en ur bramm spontus. Ken spontet e vo bet Gwrac’h ar Menez, ma ne dosta mui ouzh an dud abaoe an amzer-se. Eus an tilsamoù d’ar fav, en ur dremen dre ar c’houfr, e teu skoazell ar manac’hig eus e relijion.\nSkoazellet eo Kabellig ivez gant tud he stroll, evel ar Plac’h figus, evel an danvez manac’h. An hini a glask he lonkañ, ar bleiz, pe forzh peseurt loen iskis e ve, zo ivez un dudenn eus ar c’hoadeier, eus ul lec’h n’eo ket bet difraostet, nag a-fet douar, nag a-fet stuzegezh.\nAr folklorourion a soñj ez eo seurt sorbiennoù gouzaviñ savet evit ar vugale. Dre dostaat Kabellig Ruz ouzh Dent Glas ez on kaset da welout an traoù en un doare disheñvel. Ne denn ket ar sorbiennoù-se d’ar furmoù ha d’an danvez a vez kinniget d’ar vugale gant al lennegezh teodel. Da nebeutañ eo ar pezh a zezastuman diwar an tamm pleustr a’m eus eus an danvez.\n2.2 Sellad war ar c’huntellad a arveran evit ar vugale\nSetu pere eo an oberennoù eus al lennegezh teodel ez on deuet da arverañ evit ar vugale, evel sorbiennour.\nBetek tri bloaz, e ran gant ar c’hoarioù magerez, en o zouez ar c’hoarioù bizied, a zo kement a istorioù e stumm un eskemm komzet, etre ar bugel hag an den gour. Pezhioù-c’hoari bihan ez int, darvoudoù lid. E brezhoneg eo bet lakaet ar skritell rimadelloù war an danvez-se . Eskemmoù berr ez int, talmet, pouezus enno ar c’horf, ar vouezh. Klotañ a reont gant barregezhioù hag ezhommoù ar bugel.\nSetu unan a arveran da lakaat ur bugel da lammat war ar varlenn :\nEi do marc’hig,\nda Sant-Nazer davit madig,\ndavit madig ha bara mat\nd’ar paotrig-mañ ha d’e dad.\nHag un tammig war ar samm\nd’ar paotrig-mañ ha d’e vamm.\nPededig, pededig, pededav.\nEtre tri ha c’hwec’h vloaz e ran gant ribourtadennoù, sorbiennoù berr ma vez berniet an darvoudoù hag ar gerioù. Eskemmoù bihan ar pemdez ez int. Da skouer al louarn a fell dezhañ e ourouler stag ouzh penn ur saprenn. Ar saprenn a lavar nann. Al louarn a c’houlenn ouzh ar vouc’hal troc’hañ ar saprenn. Ar vouc’hal a nac’h. Neuze ez a da welout an tan d’he leskiñ, an dour da veuziñ an tan, an ejen da lonkañ ar stêr, ar bleiz da zebriñ an ejen, ar chas da dapout ar bleiz, ar mesaer da skeiñ war ar chas, al logodenn da zebriñ botoù ar mesaer, ar c’hazh da zebriñ al logodenn. An holl o deus respontet nann. Neuze ez a da welout ar vamm-gozh ha lavarout dezhi ne fell ket d’he c’hazh mont da logota. Ar vamm-gozh a lamm war he c’hazh, a lamm war al logodenn, a lamm war votoù ar mesaer, a lamm war e chas, a lamm war ar bleiz, a lamm war an ejen, a lamm war ar stêr, a lamm war an tan, a lamm war ar vouc’hal, a lamm war ar saprenn a zo troc’het. Al louarn a gemer e ourouler.\nBez’eus ivez ar sorbiennoù gant tresadennoù. Er sorbiennoù-se e treser linennoù a glot gant un elfenn pe un ober eus an istor hag an dresadenn echu zo klozadur ar sorbienn . Ouzhpennet e c’hell bezañ sorbiennoù berr gant loened bihan a ra goap ouzh ar re vras.\nKlotañ a ra ivez ar sorbiennoù a seurt-se gant ezhommoù ha barregezhioù ar bugel. Berr ez int, gant ur framm eeun, hag o danvez zo eskemmoù pemdeziek adlavaret a-hed ar sorbienn evit ar ribourtadennoù. Danvez ar sorbiennoù treset zo ivez darvoudoù eeun. Ne bad ket ur sorbienn ouzhpenn teir munutenn. Al linennoù treset a framm an istor. Buan ez eo barrek ar vugale da adober o-unan seurt istorioùigoù ha d’o zreuzfurmiñ.\nAr peb-all eus ar sorbiennoù a c’hell bezañ lavaret adal c’hwec’h vloaz, gant ma vint dibabet hervez an oad hag a-wechoù azasaet an danvez anezho diouzh ar c’hevredig.\nMaladur Ivachko, da ‘m meno, zo bet azasaet ouzh ar vugale. Padal, n’eo ket bet savet ar sorbienn-se, nag ar sorbiennoù gouzaviñ, evit ar vugale. Klotañ a reont gant prederioù tud c’hour.\nDistroomp da Perrault neuze.\n2.3 Dibaboù lennegel ha kevredigezhel : Kabellig ruz Perrault\nDa heul ur studienn graet gant Paul Delarue, e c’haller soñjal en deus Perrault skarzhet a-ratozh elfennoù a zo bezant en ul lod bras eus ar maladurioù a zo bet dastumet abaoe : ar plac’h lakaet da zebriñ kig he mamm-gozh gant al loen, an dibab etre hent an nadozioù ha hent ar splilhennoù kinniget gant ar bleiz. Ouzhpennet en deus al liv ruz. Dibabet en deus an dibenn e-touez ar c’hlozadurioù anavezet gantañ.\nMaladur Perrault zo savet diouzh blizidigezh, divezelezh ha kredennoù e vetou. Ur maladur kaer-tre eo, un dezneuziadur speredek ha deuet mat eus un oberenn deodel. Ar rimostell tire la chevillette, la bobinette cherra, diwar bluenn Perrault moarvat, ne vije ket bet savet gwelloc’h gant ur sorbiennour .\nPerak lakaat tudenn ar plac’hig da vezañ debret ?\nDebret eo Kabellig Ruz Perrault. Perak dibab an dibenn-se pa oa un dibenn all, hini ar plac’hig o tec’hout ? Evit kenteliañ ar vugale ?\nE mare Perrault e kresk ar vourc’hizelezh. Perrault zo ur bourc’hiz bras.\nEvit Perrault, ez eo tonket stuzegezh ar ploue da vont da get. En e amzer e vez kaset da get pezh a chom eus ar c’hravezioù kent. Evit Perrault e vev tud ar maezioù en ur bed distuz. Treuzkaset o deus ar sorbiennoù en un doare gouzañvat. N’eus krouiñ ebet ganto.\nNe c’hell ket bezañ saveteet an dudenn neuze. He marv zo marv al lennegezh teodel ha ganedigezh ul lennegezh vourc’hiz.\nEvit tud ar ploue, emañ ster ar sorbienn o risklañ ivez. Kavet e vez an daou glozadur, yaek ha nac’hek, d’ar mare-se sur a-walc’h. An aon rak ar c’hoadeier, tachenn estren nemeti, difraost, zo bremañ eilet gant an aon rak ar bourc’hioù, ar c’hêrioù, a zo ken estren, ken gouez, evit tud a zo o stuzegezh hini ar maezioù.\nAn hini a guita ar stroll ploueel a chomo er vourc’h. Kollet eo. Lonket eo bet. A-raok e rae ur veaj arvarus er-maez eus ar stroll, met un imram krouus e c’halle bezañ, ur stuziañ da vihanañ, ur mont-dont o pinvidikaat ar stuzegezh nemeti, hini ar ploue. Deuet eo da vezañ ul lamm en ur bed all, un islonk evit ar stuzegezh ploueel. Heñvel ouzh saviad Nani ha Kaerenn eo. Gwariet eo an dremmwel, falset. Pezh a oa ar stuzegezh nemeti zo e darempred gant ur stuzegezh all. Tud ar ploue a rank treuzstuziañ evel sklaved an inizi. Stuzegezh ar bourc’hioù n’eo ket ganet eus stuzegezh ar maezioù.\nYaegezh drouziwezh an dudenn\nAr sorbienn gant an drouziwezh zo bet un elfenn yaek, un oberenn spiswel. Stignet eo enni kudennoù ar buhezañ, kudennoù ar c’hrouiñ. Hag e c’haller bezañ un den en e rezid pe get ?\nYaekoc’h eo drouziwezh Nani Rozet eget berzh mat Ivachko. Spisweloc’h eo da nebeutañ ar sorbienn war vezañs ar vevenn, war ar riskl ez eo bevañ. Donoc’h eo labour ar sorbiennour.\nIvachko a chomo ur farser plijus.\nMerzhout a reer ul liamm etre saviad kevredigezhel an aozer hag ar furm a ro d’e oberenn. Pezh n’eo ket lavarout e tibab an aozer ar furm, na lavarout kennebeut e lak en e oberenn tammoù eus e vuhez.\nSter an hevelep goustur, evel marv ar plac’hig e Kabellig Ruz, a c’hell risklañ, kemm, hervez emdroadur ar gevredigezh ha saviad kevredigezhel an aozer.\n2.4 Sorbienn ha rezid\nHag e vuk ar sorbienn davit ar rezid ? Ar sorbienn ne lavar ket petra zo mat, petra zo fall …\nTudenn ar sorbienn zo oberour he rezid. Diouzh he oberoù e tifluk heuliad he buhez, diouzh he oberoù ha diouzh elfennoù dirakweladus na c’haller ket lakaat un anv warno. An tonkad eo, ar berzh a vo pe get gant oberennoù an dudenn. N’eo ket diouzh he youl. Evel just, ma ne ra netra, ne vo tonkad ebet dezhi, ne vo boudig ebet d’he skoazellañ. Boudig eo kement elfenn dezhi ur galloud dreistnatur dirakweladus. Ar roñflez, ar sorserez, an diaoul zo eus ar seurt-se, kannaded an hontkenderc’hañ. Gwarded an hontved ez int, na drouk na mat. Emaint o c’hortoz war an harzoù, ouzh bevenn ar stuzegezh, ouzh bevenn ar gevredigezh. Ret eo tremen dre an arvar-se, dre an aon-se, kemer ar riskl da vervel evit mont war raok… pe neuze treiñ e kelc’h.\nN’emañ ket an dudenn en he frankiz avat. Emañ e dalc’h ar pezh a zo en dro dezhi, traoù bihan, pemdeziek, ar vamm, ar bara, ar c’hoad, ar c’hazh, ti ar vamm-gozh, labourerion ar maezioù, e bed Kabellig Ruz.\nDoareoù an dudenn\nAlies e vez tudenn ar sorbienn ur bugel, pe un den yaouank, pe un inosant, pe ur soudard digenvezet, pe un den paour bennak, un den gwan ent kevredigezhel. An tudennoù a rank bezañ digor an dazont dirazo, bezañ barrek da lakaat en arvar ar stuzegezh, da zizoleiñ ur bed all, da ziskoulmañ kudennoù. Evit mont pelloc’h eget an dremmwel eo ret da gentañ distreiñ da vugel.\nDoareoù ar sorbienn\nSorbiennañ zo ur c’hoari marteze, ur c’hoari etre an div rimostell, an div c’herienn lid : « ur wech e oa, ur wech e vo »… « hag e voent eurus betek mervel ». Etre an div, avat, emañ ar stuzegezh, ar gevredigezh a embreger. N’eo ket un dec’hadenn er mennozioù, er c’healioù, en un diduamant bennak. Setu perak, moarvat, e plij kement ar sorbiennoù d’ar vugale ; boas int d’ur c’hoari sirius a embregont da arnodiñ ur stuzegezh a ergerzhont tamm-ha-tamm.\nGant ur sorbienn ne vezer ket a-us nag e-kichen, met a-live, hag e chomer gant goulennoù direspont. Sorbiennañ zo un ober arvarus. Kevredadelaat an ober eo a ra anezhañ un ober yaek, krouus, oberius ha n’eo ket bevezus, distrujus nemetken.\nKrouiñ zo un ober distrujus, bevezus, na zeu da vezañ krouiñ, sevel, nemet dre gevredadelaat. N’eo ket a-walc’h d’an dudenn mont, ret eo dezhi distreiñ ha n’eo ket forzh penaos, an hent zo pouezus. Monedone Ivachko a chomo ur c’hoari e-tal monedone ar Paotr a felle dezhañ mont pelloc’h eget an dremmwel hag e-tal mont hep distro Nani.\nNe dalvez ket ar sorbiennoù gouzaviñ da reiñ ur gentel, da varn, da ginnig un divezouriezh. Kinnig a reont darvoudoù ma vez gwelet ur stroll, pe un hinienn eus ar stroll, oc’h en em lakaat en arvar dre zianzav stuzegezh ar stroll, ar spisverkoù boutin d’an holl.\nEvel-se ez arc’hwel ar c’hrouiñ. Reizh eo e vefe buhezet evel un arvar. Kas a ra d’ar vevenn, e-kreiz ar strouezh, lec’h ma emañ o c’hedal an euzhadenn. An hini a zistro d’ar stuzegezh, d’ar gevredigezh, a wel e veaj adsammet gant ar gevredigezh. Treuzfurmet e c’hallo bezañ ar gevredigezh gant e ober.\nAr c’hevredigezhioù zo techet da nac’hañ bezañ lakaet en arvar. Ar c’hevredigezhioù lavaret henvoazel hag ar c’hevredigezhioù lavaret arnevez a ersav heñvel dirak seurt darvoud. Ar c’hevredigezhioù kornogat, da skouer, a nac’h kement elfenn a c’hallfe lakaat en arvar o urzhaz armerzhel, sevenadurel ha politikel ; ha binvioù galloudus ha gwaskus o deus.\nUr sorbiennour ne c’hell ket reiñ e ali, na ragempentiñ dibunadur ar sorbienn. Emañ e-kreiz an darvoud, bep kammed eo souprenet gant kerzh an ober.\nUn den en ur gevredigezh eo ar sorbiennour, pa gomz ne ra nemet magañ ar re all, dastumet en deus ar pourvezadurioù ha prientet ar pred. Gwir eo. Padal, ma ne oar ket chom uvel da lakaat en a-raok kement frond, kement liv, kement blaz a zo er meuz, ha ma flastr pep tra diwar re demzañ, da lorbiñ e gouviaded, e vo kollet pep elfenn kevredadelaat, pep elfenn sevenadur.\nDa echuiñ, setu div sorbienn all.\nAn naer da waz\nUn den aet da zastum bambouz d’ober ur stern gwiadiñ zo paket gant dic’hlannadur ur stêr. Distrujet eo bet ar pont. An den a ouestl reiñ unan eus e ziv verc’h da bried d’an hini en lakfe da dreuziñ. Kerkent e teu er-maez eus an dour un naer ramzel a ra ur pont gant he c’horf.\nEndalc’het eo an tad da zimeziñ unan eus e ziv verc’h gant an naer. Asantiñ a ra an hini yaouankañ d’an dimeziñ en ur lavarout ez eo ret derc’hel d’ur gouestl. Da heul an eured e kinnig ar den nevez d’e wreg mont da gouronkañ e dour ar stêr. Lavarout a ra hi ez eo d’ar gwaz mont an hini kentañ. E lec’h an naer ez eo ur paotr kaer, pinvidik ha seven a zeu er-maez eus an dour.\nMont a ra da veajiñ evit e labour. E keit-se, ar c’hoar henañ, gwarizius, a vount ar wreg yaouank e strad ar stêr gant ar mennad kaout an intañv da waz pa vo distro. Er stêr, eo lonket ar c’hoar yaouank gant ur pesk ramzel. E korf al loen e c’han ur paotrig a gresk buan hag a denn anezhi eus an enkadenn dre zigeriñ kof ar pesk. Ar priedoù en em adkav war ribl ur c’hoad, met ar gwaz a zistro e-unan d’ar gêriadenn.\nO vezañ ma nac’h dimeziñ ganti, ar c’hoar henañ a c’houlenn ouzh hennezh mont da gerc’hat eviti un naer all er stêr. Unan a chom nemetken, met a nac’h dimeziñ. Ar c’hoar henañ a gas paotred kreñv da dapout an naer diwezhañ a zimez neuze dre heg. An naer a lonk ar plac’h nevez e-pad nozvezh an eured hag e tistro d’ar stêr.\nDa sentiñ ouzh goulenn e dad-kaer, ar gwaz en em gann ouzh an naer hag a salv ar c’hoar henañ. D’an tad laouen e lavar ez eo bev ivez e verc’h yaouankañ. An holl a gendalc’ho da vevañ e peoc’h e pleg ar stêr.\nAmañ ivez, un emzalc’h diouzh ar stuzegezh a zegas un diskoulm yaek, hag un emzalc’h hiniennelour a zegas un diskoulm nac’hek.\nGant ar c’hoar henañ emañ ar youl da gaout diouzhtu ar pezh a fell dezhi, hep kemer an amzer, hep ober al labour ret da gaout an dra, hep ar stuzegezh. Ar feulster a zegas ar feulster, an distuz a zegas ar ouezoni, hag al lontegezh he lak da vezañ lonket.\nAn hini yaouankañ, daoust dezhi bezañ heuget gant al loen, a asant dimeziñ evit derc’hel da c’houestl he zad, sentiñ a ra ouzh an tonkad. Kinnig a ray ar stuzegezh d’he gwaz dre ginnig dezhañ mont da gouronkañ an hini kentañ, ha n’eo ket un naer met ur paotr a zeuy er-maez eus an dour.\nAr plac’h henañ a zibab an nerzh. Evit gwir n’he deus ket mui an dibab. En em lakaet eo er-maez eus ar gevredigezh, er-maez eus ar stuzegezh dre nac’hañ dimeziñ gant an naer daoust da c’houestl he zad.\nKemer a ran ar riskl da lavarout ez eus un doare kompez d’ober ouzh an naer a zo ivez loen ar stêr, pe loen-stêr : pe en em glevout ganti, kinnig ar stuzegezh dezhi ha lezel dezhi he zachenn dic’hlannañ, he gouezoni. Pe un doare feuls d’he flegañ d’ar stuzegezh (ur spes goullo e degouezh ar c’hoar henañ) ha da gemer ar riskl da vezañ lonket ganti. N’eo ket savet ar stuzegezh a-enep an natur er sorbienn-se.\nUr rouanez a c’han ur c’hrouadur a zo un euzhden, un naer. Ar priñs-e-naer a c’houlenn ouzh e vamm ur bried, pe e tebro anezhi. En eskemm ur yalc’had, ar vamm a gendrec’h ur vaouez paour da reiñ unan eus he zeir merc’h da wreg d’he mab. Debret e vo ar verc’h henañ, hag un eil da heul. An trede, an hini yaouankañ, a gemer an amzer da selaou ar vaouez kozh a gej ganti war hent ar c’hastell ; pezh o doa nac’het ober an div gentañ. Ar vaouez a lavar dezhi lakaat teir brozh, ha goulenn digant ar priñs diwiskañ araozi bewech ma tiwisko ur vrozh. E dri c’hroc’hen euzhden diwisket gantañ e teu ar priñs-e-naer da vezañ un den.\nEr sorbienn-se ivez e trec’h ar c’hevredadelaat. An div blac’h kentañ o doa nac’het respont d’an hini gozh war hent ar c’hastell, ken laouen e oant da bignat en urzhaz dre zimeziñ gant ar priñs. Nac’het o doa un eskemm eeun a zo komz gant un den, kevredadelaat, pezh a zo en andon ar sevenaat. Da heul e vanke dezho an elfenn stuzegezhel ez eo an teir brozh, hag al lid da heuliañ gant ar priñs, netraouigoù.\nTud a lavaro ned eo nemet ur gentel divezouriezh ? Perak lakaat kement a elfennoù neuze ? Ne lavarer ket hag he deus ar vamm aon rak bezañ lonket, pe druez ouzh he mab. Ne ouzer ket ha mamm ar merc’hed ne soñj nemet en arc’hant, pe hag e pleg dirak youl he rouanez, pe hag e soñj en un dazont gwelloc’h evit he merc’hed. Ne ouzer ket hag diseven eo ar merc’hed pe mall warno pignat en urzhaz. Hag an hini yaouankañ, hag spiswel eo pe jentil nemetken, kemplegus pe grouerez ? Hepti, ne vije ar priñs nemet un naer.\nKemmet ar sorbiennour, kemmet ar gevredigezh, hag e kemmo an darvoudoù hag an tudennoù, nemet e chomo pouezus bezañs vuhezek ar gevredigezh er sorbienn.\nAn dro gaer betek amañ.


Pajenn:Le Gonidec - Bibl Santel pe Levr ar Skritur Sakr, eil levr.djvu/193 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/193\nIsrael, ha lavar d’ar ménésiou ha d’ar c’hréc’hiennou, d’ann tuniou ha d’ann traon̄iennou : Ével-henn é lavar ann Aotrou Doué : Chétu mé em eûz komzet em buanégez hag em frouden, ô véza ma hoc’h eûz douget mézégez ar brôadou.\n7. Râk-sé ével-henn é lavar ann Aotrou Doué : Mé em eûz savet va dourn ha touet pénaoz ar brôadou a zô trô-war-drô d’é-hoc’h, a zougô ive hô mézégez.\n8. Hôgen c’houi, ménésiou Israel, bannit hô skourrou, ha dougit hô frouez évit va fobl a Israel : râk daré eo da zon̄t.\n9. Râk mé a zeû étrézég enn-hoc’h, hag é trôinn ouz-hoc’h ; aret é viot, hag é viot hadet.\n10. Paotta a rinn enn~hoc’h ann dûd, hag holl di Israel ; ar c’hériou a vézô lékéat tûd enn-hô, hag ann dizériou a vézô savet a névez.\n11. Hô leûnia a rinn a dûd hag a loéned ; hag hî a baottô, hag a greskô ; hô lakaad a rinn da véza poblet ével a gen̄t, brasoc’h madou a rôinn d’é-hoc’h, égét n’hô pôa ken̄t ; ha c’houi a wézô pénaoz eo mé ann Aotrou.\n12. Digas a rinn war-n-hoc’h tûd, va fobl a Israel, hag hî a biaouô ac’hanoc’h é digwez ; ha té a vézô da zigwez d’ézhô, hag hivizikenn n’en em gavi mui hép-z-hô.\n13. Ével-henn é lavar ann Aotrou Doue : O véza ma lévéron̄t ac’hanoc’h : Té a loun̄k ann dûd hag a voug da bobl :\n14. Rak-sé na loun̄ki mui ann dûd, ha na lazi mui da bobl, émé ann Aotrou Doué :\n15. Na likiinn mui da glévout enn-od trouz ar brôadou, ha na zougi mui mézégez ar boblou, ha na golli mui da bobl, émé ann Aotrou Doué.\n16. Ha gér ann Aotrou a zeûaz d’in, ô lavarout :\n17. Mâb dén, bugalé Israel a zô bét ô choum enn hô douar, hag hî hô deûz hé zaotret enn hô hen̄chou hag enn hô ôberiou ; hô hen̄t a zô deûet dira-z-oun ével hudurez eur vaouez enn hé misiou.\n18. Hag em eûz skuḻet va frouden war-n-ézhô, enn abek d’ar goad hô deûz skuḻet war ann douar, ha d’hô idolou gan̄t péré hô deûz hé zaotret.\n19. Hô skiñet em eûz é-touez ar brôadou, hag hô gwen̄tet em eûz dré ar brôiou ; hervez hô hen̄chou hag hervez hô ôberiou em eûz hô barnet.\n20. Hag hî a zô deûet é-touez ar brôadou etrézé péré é oan̄t bét éat, hag hô deûz saotret va hanô san̄tel, pa lavared anézhô : Pobl ann Aotrou eo hen-nez, hag eûz hé zouar in̄t éat-kuît.\n21. Truézet em eûz va hanô san̄tel, a oa bét saotret gan̄t tî Israel, é-touez ar brôadou étrézé péré é oan̄t bét éat.\n22. Râk-sé é liviri da dî Israel : Ével-henn é lavar ann Aotrou Doué : Né kéd évid-hoc’h, tî Israel, é rinn kémen̄t-sé, hôgen évit va hanô san̄tel hoc’h eûz saotret é-touez ar brôadou étrézé péré é oac’h éat.\n23. Ha mé a zan̄télô va hanô brâz, a zô bét saotret é-touez ar brôadou, hoc’h eûz saotret c’houi enn hô c’hreiz : évit ma wézô ar brôadou pénaoz eo mé ann Aotrou, émé Aotrou ann arméou, pa vézinn bét san̄télet enn-hoc’h dira-z-hô.\n24. Râk mé hô tennô eûz a douez ar brôadou, hag hô strollô eûz ann holl vrôiou, hag hô tigasô enn hô touar hoc’h-unan.\n25. Ha mé a skuḻô war-n-hoc’h dour glân, ha c’houi a vézô glanet eûz hoc’h holl saotrou, ha mé hô klanô eûz hoc’h holl idolou.\n26. Ha mé a rôi d’é-hoc’h eur galoun névez, hag a lakai enn hô kreiz eur spéred névez ; hag é tenninn ar galoun vean eûz hô kig, hag é rôinn d’é-hoc’h eur galoun gik.\n27. Hag é likiinn va spéred enn hô kreiz ; hag é likiinn ma valéot em c’hélennou, ha ma virot va barnédigézou, ha ma hô sévénot.\n28. Ha c’houi a choumô enn douar em eûz rôet d’hô tadou ; ha c’houi a vézô da bobl d’in, ha mé a vezô da Zoue d’é-hoc’h.\n29. Ha mé hô tieûbô eûz hoc’h holl zaotrou ; ha mé a c’halvô ann éd, hag a greskô anézhan̄ ; ha na zigasinn mui ann naounégez war-n-hoc’h.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/193&oldid=163647 »\nKemmoù diwezhañ degaset d'ar bajenn-mañ d'an 11 Eos 2020, da 11:18.


An huñvre er pavilhon ruz - Wikipedia\nAn huñvre er pavilhon ruz\nAn huñvre er pavilhon ruz ( Sinaeg simplaet: 红楼梦; Sinaeg hengounel: 紅樓夢; pinyin: Hóng Lóu Mèng), anavezet ivez gant an anv Istor ar mean ( Sinaeg simplaet: 石头记; Sinaeg hengounel: 石頭記; pinyin: Shítóu jì)) pe c'hoazh Eñvorennoù ur Roc'h ( Sinaeg simplaet: 石头记; Sinaeg hengounel: 石頭記, pinyin: shítóu jì) skrivet gant Cao Xueqin a zo unan eus ar pevar roman meur klasel a vro Sina.\nUn arvest eus ar romant An huñvre er pavilhon ruz taolennet gant Xu Baozhuan (1810–1873)\nAn oberenn a vefe bet skrivet e-kreiz an XVIIIvet kantved mare an Tierniezh Qing. An oberenn en devoa brud bras gant Mao Zedong a gave dezhañ e oa unan eus mammennoù pennañ al lorc'h sinaat.\nAn Unesco en deus lakaet war wel an oberenn An huñvre er pavilhon ruz dre e ouzhpennañ en Dastumadenn Oberennoù skeudennus an Unesco.\nTudennoù pennañ an oberennAozañ\nJia Baoyu (Sinaeg simplaet: 贾宝玉; Sinaeg hengounel: 賈寶玉; pinyin: Jiǎ Bǎoyù, « Jia maen-jad strobinellus») galvet ivez gant al lesanv Breurig Jad. Tudenn pennañ an oberenn o vezañ ur paotrig etre 12 ha 13 bloaz, mab da Jia Zheng ha d'e wreg Maouez Wang. Hêr tostañ ez eo d'ar Palez en Enor d'ar Stad.\nLin Daiyu (Sinaeg simplaet: 林黛玉; Sinaeg hengounel: pinyin: Lín Dàiyù, « Lin maen-jad teñval ») galvet ivez gant al lesanv C'hoarig Lin.\nXue Baochai (Sinaeg simplaet: 薛寶釵; Sinaeg hengounel: 薛宝钗, pinyin: Xuē Bǎochāi, « Xue Spilhenn Blev Marvailhus ») galvet ivez gant al lesanv C'hoar bras joaiuz.\nAdtapet diwar « https://br.wikipedia.org/w/index.php?title=An_huñvre_er_pavilhon_ruz&oldid=1849847 »\nDernière modification le 3 Her 2019, à 08:57\nKemmoù diwezhañ degaset d'ar bajenn-mañ d'an 3 Her 2019, da 08:57.